[bookmark: _heading=h.30j0zll]QUADRE DE CARACTERÍSTIQUES DEL CONTRACTE
A. Objecte 
A1. Descripció: servei de suport de consergeria dels edificis i de les biblioteques de la Universitat Pompeu Fabra, a preus unitaris reservat a centres especials de treball d’iniciativa social i a empreses d’inserció d’acord amb el Plec de prescripcions tècniques (PPT).
A2. Número d’expedient: UPF-2023-0037; E-300100/06-04-23
A3. Lots: No, tal i com es justifica a la memòria del contracte publicada al perfil del contractant d’aquesta licitació, atès que en cas que un únic contractista no disposés de les potestats empresarials d’organització del personal a disposició en tot moment podrien produir-se problemes de descoordinació que facin impossible la correcte execució del contracte. Un exemple el constitueixen els imprevistos i les urgències del servei i que només es poden abordar si es realitza des d’una mateixa organització; l’experiència en el servei mostra que en situacions extraordinàries els imprevistos només es poden cobrir desplaçant personal de consergeria que es troben prestant el servei in situ a d’altres punts de la UPF. En definitiva, el servei requereix que el personal d’una mateixa empresa pugui exercir funcions durant la mateixa jornada en diversos campus i edificis de la UPF. 
[bookmark: _GoBack]A4. Codi CPV:98341130-5 Serveis de consergeria; 79992000-4 Serveis de recepció
B. Dades econòmiques
B1. Determinació del preu: ☐
 A tant alçat   ☒
 Preus unitaris 
	Preu hora ordinària 
	12,02 € 

	Preu hora festiu 
	21,04 €


B2. Valor estimat del contracte, d’acord amb el detall següent:
	Pressupost de la licitació sense IVA:
	49.590,00 €

	Import de les pròrrogues previstes en el contracte 
	148.770,00 €

	Import de les modificacions
	9.918,00 €

	Valor estimat del contracte: 
	208.278,00 €


B3. Pressupost base de licitació, d’acord amb el detall següent:
	Pressupost sense IVA:
	49.590,00 €

	Import de l’IVA: 
	10.413,90 €

	Total pressupost base de licitació: 
	60.003,90 €


El pressupost és una previsió màxima de despesa sobre la que els licitadors no podran fer una oferta a la baixa, sinó que es valoraran els preus unitaris. Com a tal previsió de despesa, la Universitat no està obligada a exhaurir el seu import i es facturarà d’acord amb les prestacions efectivament realitzades d’acord amb els preus unitaris.
[bookmark: bookmark=id.30j0zll]B4. Revisió de preus  ☐Sí    ☒ No  
C. Existència de crèdit
C1. Partida pressupostària: 227.10
C2. Expedient d’abast plurianual: ☐
 Sí     ☒
 No  
D. Termini de durada del contracte
D1. Termini de durada: des de l’1/01/2024, o des de la data de signatura del contracte si aquesta és posterior, fins el 31/12/2024. 
D2. S’admet pròrroga: ☒
 Sí ☐
 No
D3. Durada de la possible pròrroga: fins a un màxim de tres anualitats addicionals. 
Expressament s’indica que la Universitat no exercirà el preavís de la pròrroga, en cas que en el moment de tramitar la pròrroga i a causa de la entrada en vigor del conveni es copsi que amb el nou conveni els costos salarials són superiors a un 10% dels costos salarials que es van calcular en el moment de preparar la licitació. 
E. Variants: ☐
 Sí     ☒
 No
F. Tramitació de l’expedient i procediment d’adjudicació 
F1. Forma de tramitació: ☒
 Ordinària     ☐ Urgent    ☐
 Anticipada 
F2. Procediment d’adjudicació: obert 
F3. Presentació d’ofertes mitjançant eina de Sobre Digital: ☒
 Sí  ☐
 No 
G. Solvència i classificació empresarial
G1. Criteri de selecció relatiu a la solvència econòmica i financera: volum anual de negocis dels 4 darrers conclosos.
Requisit mínim: l’any de més volum ha de ser igual o superior a 1,5 vegades el pressupost del contracte.
Forma d’acreditació: Comptes anuals aprovats i dipositats al registre mercantil, si l’empresari està inscrit en aquell registre i, en cas contrari, pels dipositats en el registre oficial en què hagi d’estar inscrit. Els empresaris individuals no inscrits en el registre mercantil han d’acreditar el seu volum anual de negocis mitjançant els seus llibres d’inventaris i comptes anuals legalitzats pel registre mercantil o, en cas que no hi estiguin obligats, podran acreditar la solvència amb una declaració indicant el volum de negoci global de l’empresa en cada anualitat.
G2. Criteri de selecció relatiu a la solvència tècnica o professional: principals contractes realitzats, els darrers 4 anys, d’igual o similar naturalesa que els que constitueixen l’objecte del contracte. 
Requisit mínim: l’import anual acumulat l’any de més volum d’execució ha de ser igual o superior al 70% del pressupost base del contracte.
Forma d’acreditació: certificat que indiqui l’import, data i destinatari, públic o privat, del contracte expedit per l’òrgan o entitat competent, o, a falta de certificat, mitjançant una declaració de l’empresari acompanyada dels documents en poder seu que acreditin la realització del contracte. Per determinar l’igual o similar naturalesa s’estarà als tres primers dígits dels respectius codis CPV.
G3. Potestativament els criteris de selecció indicats anteriorment, es poden substituir per la classificació empresarial: ☒
 Sí     ☐
 No
	Grup:
	L
	Subgrup:
	6
	Categoria:
	2


G4. Adscripció de mitjans materials o personals a l’execució del contracte: ☐
Sí ☒
No  
G5. Habilitació: Centres especials de treball d’iniciativa social o empreses d’inserció en les condicions fixades a la disposició addicional 4a de la LCSP.
H. Criteris d’adjudicació
Preu i altres criteris valorables automàticament (ponderació 100%), distribuïts de la forma següent:


	Criteri
	Punts

	H1.a Oferta econòmica sobre el preu unitari de l’hora ordinària.- El licitador que faci l’oferta econòmica més baixa rebrà la màxima puntuació i la resta d’ofertes seran valorades d’acord amb la fórmula següent, on VP=3 i IL=preu unitari de l’hora ordinària:
[image: ]
	Fins a 40,5 punts

	H1.b Oferta econòmica sobre el preu unitari de l’hora en festiu.- El licitador que faci l’oferta econòmica més baixa rebrà la màxima puntuació i la resta d’ofertes seran valorades d’acord amb la fórmula següent, on VP=3 i IL=preu unitari de l’hora en festiu:

	Fins a 40,5 punts

	H2. Criteri mediambiental en relació a la roba de treball.- Es donarà puntuació a les empreses que lliurin als operaris roba de treball que compleixin amb els requisits de limitació de presència de substàncies nocives en el producte final, definits a la certificació Oeko-Tex 100, Made in Green by Oeko Tex o equivalent.
La puntuació es donarà en funció de les peces de roba que portin aquesta acreditació (pantaló, camisa i/o jaqueta) amb un màxim de 9 punts, és a dir, tres punts per cada peça.
Per poder valorar-se aquest criteri s’ha de presentar la certificació de cada peça de roba.
	Fins a 9 punts

	H3. Hores de formació.- Es donaran 2,5 punts per cada hora de formació, fins un màxim de 25 hores, que procuri l’empresa a les persones que prestin el servei objecte del contracte. Les formacions que es puntuaran seran aquelles que tinguin relació amb l’objecte del contracte, per exemple, comunicació i atenció al públic, control d’accessos, gestió de correspondència, prevenció de riscos laborals, etc.
	Fins a 10 punts


I. Criteris per a la determinació de l’existència de baixes presumptament anormals: 
I1. Si concorre una empresa licitadora, l’oferta econòmica que sigui un 40% més baixa en qualsevol dels dos preus unitaris màxims i alhora que els criteris de valoració diferents del preu superin un 70% de la puntuació màxima atribuïda a aquests altres criteris.
I2. Si concorren dues empreses licitadores, l’oferta que tingui una puntuació en l’oferta econòmica superior en més d’un 20% a la de l’altra oferta i una puntuació en la resta de criteris d’adjudicació diferents del preu superior en més d’un 50 % a la de l’altra oferta.
I3. Si concorren tres o més empreses licitadores l’oferta econòmica que tingui una puntuació en l’oferta econòmica sigui superior en més d’un 10% a la mitjana aritmètica de les puntuacions de totes les ofertes econòmiques presentades i que la puntuació que li correspongui en la resta de criteris d’adjudicació diferents del preu sigui superior en més d’un 10% a la mitjana aritmètica de les puntuacions de totes les ofertes de la resta de criteris diferents del preu.
Per al còmput de la mitjana s’ha d’excloure l’oferta econòmica (preu) que sigui d’una quantia més elevada quan sigui superior en més de 15 unitats percentuals a la mitjana.
Quan hi concorrin quatre empreses licitadores o més, si hi ha ofertes econòmiques (preus) superiors a la mitjana en més de 15 unitats percentuals, s’ha de calcular una nova mitjana només amb les ofertes que no estiguin en el cas indicat. En tot cas, si el nombre de les altres ofertes és inferior a tres, la nova mitjana s’ha de calcular sobre les tres ofertes de menor quantia.
Així mateix, podrà ser considerada oferta amb valors anormals o desproporcionats quan el preu del servei ofert sigui inferior als costos salarials mínims per categoria professional, segons conveni aplicable en el municipi d’execució del contracte, més els costos derivats de la legislació vigent d’obligatori compliment en matèria laboral, de seguretat social i de seguretat i salut en el treball.
J. Documentació a presentar per les empreses licitadores
	Sobre A
	· Document europeu únic de contractació (DEUC) Es pot utilitzar una d’aquestes dues versions del document: 
Model de la Junta Consultiva de Contractació Administrativa: link
Model de la Comissió Europea: link
A la Part IV del DEUC, sobre criteris de selecció, només s’ha de respondre la primera pregunta, la resta de la Part no cal completar-la.
· Declaració responsable d’acord amb el formulari de l’annex 1 del PCAP. 

	Sobre B
	· Oferta econòmica i altres criteris valorables automàticament, d’acord amb el model de l’annex 2 del PCAP
· (Si escau) Documentació tècnica que acrediti que cada una de les tres peces de roba que es valoren com a criteri mediambiental té la certificació mediambiental exigida en el criteri. No es considerarà vàlida a efectes de valoració la presentació d’una certificació que no concreti la peça de roba. 
· (Si escau) Pla de formació proposada per a les persones que prestin el servei, on es detalli la matèria que s’impartirà, les hores i el calendari dins de l’any 2024 en que s’impartirà.


Important: La presentació de documentació en un sobre que no correspongui pot ser causa d’exclusió.
K. Garanties
K1. Provisional: ☐ Sí ☒
 No
K2. Definitiva: ☐ Sí ☒
 No
K2. Termini de garantia: 3 mesos des de la finalització del contracte. 
L. Condicions especials d’execució: Les contemplades a les clàusules 29 a 31 del plec de clàusules administratives.
M. Obligacions contractuals essencials: El compliment de les clàusules i normativa aplicable en matèria de protecció de dades de caràcter personal té la condició d’obligació contractual essencial.
N. Modificacions previstes del contracte: Fins a un 20%, per una necessitat d’hores superior a la inicialment prevista per la incorporació de nous espais o edificis o demandes de servei no previstes en el moment de confeccionar aquesta licitació. 
O. Subcontractació: S’admet subcontractació: ☒
 Sí  ☐
 No 
P. Import màxim de les despeses de publicitat que han d’abonar l’empresa o les empreses adjudicatàries: no se’n preveuen
Q. Penalitats
Q1. En cas d’incompliment de l’obligació contractual essencials comportarà la resolució del contracte.
Q2. S’estableixen les següents penalitats específiques de l’execució del contracte. En cas d’incórrer en algun dels incompliments o de les disconformitats descrites, s’imposarà la penalitat indicada:
	Incompliment/disconformitat
	Penalitat

	a. Retard al servei superior en 20 minuts
	30 €

	b. Retard al servei superior en 1 hora
	50 €

	c. Per cada hora de retard al servei posterior a la 1a hora
	50 €

	d. Incompareixença al servei sense substitució
	100 €

	e. Abandonament del servei en curs sense substitució
	200 €

	f. Manca de relleu transcorregut el termini atorgat
	200€/dia

	g. Comportament incorrecte, poc interès o manca de rendiment
	200 €


Q3. Es considerarà incompliment greu el no compliment de qualsevol altra de les condicions d’execució de caràcter obligatori establertes en els Plecs administratiu,  de prescripcions tècniques o de l’oferta. En cas d’incompliment greu l’òrgan de contractació podrà optar per imposar una penalització proporcional a la gravetat de l’incompliment de fins a un màxim del 10% del preu del contracte, exclòs l’IVA, o bé resoldre’l.
Q4. Quan les penalitzacions arribin al 5% del preu del contracte, l’òrgan de contractació quedarà facultat per resoldre el contracte o acordar-ne la seva continuïtat amb imposició de noves penalitzacions. 
L’aplicació de les penalitats requerirà, en qualsevol cas, l’audiència prèvia de l’empresa afectada i no pot superar en el seu conjunt el 50 per cent del preu del contracte, exclòs l’IVA.
R. Tramitació del pagament i presentació de factures:
R1. Règim de presentació de les factures: mensuals per períodes vençuts i pel nombre d’hores realitzades efectivament en el període.
R2. Dades per a la gestió de les factures:
	Concepte
	Òrgan
	“Directori Comú d’Unitats i Oficines” Codi DIR3

	Òrgan administratiu amb competència en matèria de comptabilitat pública
	Servei de Pressupostos i Finances
	U03900001

	Òrgan de contractació
	Rectora
	

	Òrgan destinatari 
	Servei d’Infraestructures i Patrimoni
	

	Codi expedient
	E-300100/06-04-23


S. Òrgans que intervenen en el contracte
S1. Òrgan de contractació: L’òrgan de contractació és la Rectora de la Universitat Pompeu Fabra segons la competència que li és conferida per l’article 192.2 dels Estatuts de la Universitat, aprovats per Decret 209/2003, de 9 de setembre i modificats per Acord GOV/203/2010, de 9 de novembre i per Acord GOV/129/2015, de 4 d’agost.
En els contractes amb valor estimat igual o inferior a 2.000.000,00 €, la competència correspon exercir-la al gerent, per delegació de la rectora efectuada mitjançant resolució de 10 de març de 2023.
S2. Responsable del contracte: la persona que ocupa el lloc de cap de la Unitat Tècnica d’Obres i Manteniment. 
S3. Unitat responsable de la tramitació de l’expedient de contractació: Unitat de Contractació Administrativa de la UPF
S4. Adreça on formular les consultes administratives i tècniques: licitacions@upf.edu 
Per tal de rebre comunicacions automàtiques, mitjançant correu electrònic, de totes les publicacions que es facin sobre aquest expedient en el Perfil de contractant, els licitadors s’hauran d’inscriure accedint a l’enllaç “Voleu que us informem de les novetats?”, que trobaran a la pàgina corresponent a l’anunci de licitació que es publiqui en el Perfil.
T. Tractament de dades de caràcter personal: ☒Sí ☐No L’execució del contracte comportarà un encàrrec de tractament de dades de caràcter personal a l’empresa adjudicatària en els termes definits a l’Annex 3
U. Subrogació de personal ☒ Sí: veure annex 4 del plec de clàusules administratives particulars)   ☐ No

[bookmark: _heading=h.pgai31ptgpwm]1. Objecte del contracte
1.1 L’objecte del contracte és la prestació dels serveis que es descriuen en l’apartat A del quadre de característiques.
1.2 Els lots en què es divideix l’objecte del contracte s’identifiquen en l’apartat A del quadre de característiques.
1.3 L’expressió de la codificació corresponent a la nomenclatura del Vocabulari Comú de Contractes (CPV) és la que consta en l’apartat A del quadre de característiques.
[bookmark: _heading=h.15flqi1zaxbf]2. Necessitats administratives que cal satisfer i idoneïtat del contracte
Les necessitats que es volen satisfer mitjançant el contracte estan justificades a la memòria de la licitació que és objecte de publicitat al perfil del contractant d’aquesta licitació i, així mateix, aquestes necessitats es concreten en el plec de prescripcions tècniques
[bookmark: _heading=h.x06ntw4w6u6u]3. Dades econòmiques del contracte i existència de crèdit
3.1 El sistema per a la determinació del preu del contracte és el que s’indica en l’apartat B del quadre de característiques.
3.2 El valor estimat del contracte i el mètode aplicat per al seu càlcul són els que s’assenyalen l’apartat B del quadre de característiques.
3.3 El pressupost base de licitació és el que s’assenyala en l’apartat B del quadre de característiques. Aquest és el límit màxim de despesa (IVA inclòs) que, en virtut d’aquest contracte, pot comprometre l’òrgan de contractació, i constitueix el preu màxim que poden oferir les empreses que concorrin a la licitació d’aquest contracte.
3.4 El preu del contracte és el d’adjudicació i ha d’incloure, com a partida independent, l’Impost sobre el Valor Afegit. En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.
3.5 S’han complert tots els tràmits reglamentaris per assegurar l’existència de crèdit per al pagament del contracte. La partida pressupostària a la qual s’imputa aquest crèdit és la que s’esmenta en l’apartat C del quadre de característiques.
3.6 En cas de despesa d’abast plurianual a l’apartat C del quadre de característiques s’indica el detall per anys de les anualitats.
[bookmark: _heading=h.qg1xvjqev8ac]4. Termini de durada del contracte
El termini de durada del contracte és el que s’estableix en l’apartat D del quadre de característiques. Tots aquests terminis comencen a comptar des del dia que s’estipuli en el contracte.
El contracte es podrà prorrogar si així s’ha previst en  l’apartat D del quadre de característiques. En aquest cas, la pròrroga s’acordarà per l’òrgan de contractació i serà obligatòria per a l’empresa contractista, sempre que la preavisi amb, almenys, dos mesos d’antelació a l’acabament del termini de durada del contracte. Queden exceptuats de l’obligació de preavís els contractes amb una durada inferior a dos mesos. La pròrroga no es produirà, en cap cas, per acord tàcit de les parts.

5.1 El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. A més, es regeix per la normativa en matèria de contractació pública continguda, principalment, en les disposicions següents:
a) Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (d’ara en endavant LCSP). 
b) Decret Llei 3/2016, de 31 de maig, de mesures urgents en matèria de contractació pública, en tot allò no superat o derogat pel caràcter bàsic de la LCSP.
c) Directiva 2014/24/ UE del Parlament Europeu i del Consell de 26 de febrer de 2014 sobre la contractació pública i per la que es deroga la Directiva 2004/18/CE
d) Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009).
e) Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment (d’ara endavant, RGLCAP).
f) Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic.
g) Ordre EHA/1490/2010, de 28 de maig, pel qual es regula el funcionament del Registre oficial de licitadors i empreses classificades de l’Estat.
h) Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (d’ara endavant, RGPD) i Llei Orgànica 3/2018, de 5 de desembre, de protecció de dades personals i garantia dels drets digitals (en endavant, LOPDGDD).
i) Llei 19/2013, de 9 de desembre, de transparència, accés a la informació pública i bon govern (d’àmbit estatal) i Llei 19/2014, del 29 de desembre, de transparència, accés a la informació pública i bon govern (d’àmbit català).
Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació.
Supletòriament al contracte li resulten d’aplicació les normes de dret administratiu i, en el seu defecte, les normes de dret privat.
5.2 El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les.
[bookmark: _heading=h.485drf96uaq9]6. Admissió de variants
S’admetran variants quan així consti en l’apartat E del quadre de característiques, amb els requisits mínims, en les modalitats i amb les característiques que s’hi preveuen.
[bookmark: _heading=h.yfnnfvfnioga]7. Tramitació de l’expedient i procediment d’adjudicació
La forma de tramitació de l’expedient i el procediment d’adjudicació del contracte són els establerts en l’apartat F del quadre de característiques.
[bookmark: _heading=h.24bvwow35xju]8. Mitjans de comunicació electrònics 
8.1 D’acord amb la Disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.
No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.
8.2 Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, integrat en la Plataforma de Serveis de Contractació Pública de la Generalitat, d’acord amb la LCSP, la Llei 39/2015, d’1 d’octubre, del procediment administratiu comú de les administracions públiques i l’Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en la declaració responsable de l’annex 1 o, en el seu defecte, en el DEUC, d’acord amb el que s’indica en la clàusula 11ena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.
Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.
8.3 D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:
­   Anuncis de licitació del perfil del contractant de la Universitat Pompeu Fabra, i accedir dins de l’anunci d’aquesta licitació.
Les empreses que, d’acord amb la clàusula 11.2 d’aquest plec, activin l’oferta amb l’eina de Sobre Digital s’inscriuran a la licitació automàticament.
Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.
Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.
Cal tenir en compte que les dades personals de les empreses licitadores, obtingudes per l’Administració al subscriure’s en la licitació, seran tractades per la unitat responsable de l’activitat de tractament amb la finalitat o les finalitats identificades en aquest plec, relatiu a la Informació bàsica sobre protecció de dades de caràcter personal dels licitadors.
8.4 Certificats digitals:
D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC, de l’oferta i altres documents necessaris en el curs de la licitació i execució del contracte.
Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.
La Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre. Eina de consulta:  http://tlbrowser.tsl.website/tools/
[bookmark: _heading=h.aa49xqo4hgd]9. Aptitud per contractar
9.1 Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:
· Tenir personalitat jurídica i plena capacitat d’obrar, d’acord amb el que preveu l’article 65 de la LCSP;
· No estar incurses en alguna de les circumstàncies de prohibició de contractar recollides en l’article 71 de la LCSP o en altre normativa sectorial, la qual cosa poden acreditar per qualsevol dels mitjans establerts en l’article 85 de la LCSP;
· Acreditar la solvència requerida, en els termes establerts en la clàusula 10 d’aquest plec;
· Tenir l’habilitació empresarial o professional que, si s’escau, sigui exigible per dur a terme la prestació que constitueixi l’objecte del contracte; i
· A més, quan, per així determinar-ho la normativa aplicable, se li requereixin a l’empresa determinats requisits relatius a la seva organització, destinació dels seus beneficis, sistema de finançament o altres per poder participar en el procediment d'adjudicació, aquests s’han d’acreditar per les empreses licitadores.
Així mateix,  les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals.
Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.
9.2 La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.
La capacitat d’obrar de les empreses espanyoles persones físiques s’acredita amb la presentació del NIF.
La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.
La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte.
També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti: (a) que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada o (b), en cas contrari, l’informe de reciprocitat al que fa referència l’article 68 de la LCSP.
9.3 També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant la Universitat i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.
9.4 La durada de la UTE ha de coincidir, almenys, amb la del contracte fins a la seva extinció.
9.5 Les empreses que vulguin constituir unions temporals d’empreses per participar en la licitació pública es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.
9.6 Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat a l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.
[bookmark: _heading=h.y7ipyz1nykwl]10. Solvència de les empreses licitadores
10.1 Les empreses han d’acreditar que compleixen els requisits mínims de solvència que es detallen en els apartats G1 i G2 del quadre de característiques, bé a través dels mitjans d’acreditació que es relacionen en aquests apartats o bé alternativament mitjançant la classificació equivalent a aquesta solvència, quan la llei ho prevegi i que s’assenyali en l’apartat G3 del mateix quadre de característiques.
A les empreses que, per una raó vàlida, no estiguin en condicions de presentar les referències sol·licitades en l’apartat G del quadre de característiques per acreditar la seva solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.
Quan l’objecte del contracte es divideix en lots, la solvència a requerir a les empreses és en relació amb cadascun dels lots i és proporcional a aquests. Tanmateix, quan els lots s’han d’executar al mateix temps, la solvència a acreditar s’estableix per referència al/s grup/s de lots en els que liciti el/s mateix/os operador/s econòmic/s.
Per acreditar la solvència econòmica i financera i la solvència tècnica o professional s’han de reconèixer plens efectes jurídics a les dades que consten en el certificat d’inscripció al Registre electrònic d’empreses licitadores de la Generalitat de Catalunya, d’acord amb el que determina la Disposició addicional segona, apartat 3, de la Llei 2/2014 del Parlament de Catalunya, de 27 de gener, de mesures fiscals, administratives, financeres i del sector públic; i al Registre Oficial de Licitadors i Empreses Classificades de les Administracions Publiques, en els termes establerts en la LCSP
10.2 Les empreses de nova creació que són les que tenen una antiguitat inferior a cinc anys, no és necessari que acreditin la seva solvència tècnica mitjançant la relació de contractes realitzats de naturalesa igual o similar als que constitueixen l’objecte del contracte, si és el requisit que s’exigeix, sinó que poden acreditar la seva solvència d’acord amb els requisits següents:
a) Equip tècnic: a elecció de l’empresa, un dels mitjans indicats en les lletres b), e) o g) de l’article 90.1 de la LCSP.
Per a la justificació dels mitjans el requisit mínim que s’haurà d’acreditar serà en relació al nombre mínim de personal adscrit al contracte que es determinin en els plecs administratiu i/o tècnic o, en cas que no s’hagi fixat en els citats plecs, serà referent a un tècnic qualificat adscrit a l’execució del contracte.
b) Mitjans materials: els mitjans indicats en les lletres c) i h) de l’article 90.1 de la LCSP.
Per a la justificació dels mitjans el requisit mínim que s’haurà d’acreditar serà en relació al nombre mínim de recursos adscrits al contracte que es determinin en els plecs administratiu i/o tècnic o, en cas que no s’hagi fixat en els citats plecs, s’haurà d’acreditar un mínim d’una instal·lació tècnica amb material específic per a atendre a l’execució dels treballs o les prestacions del contracte.
10.3 Les empreses licitadores s’han de comprometre a dedicar o adscriure a l’execució del contracte els mitjans personals o materials suficients que s’indiquen en l’apartat G4 del quadre de característiques.
10.4 Les empreses licitadores poden recórrer per a l’execució del contracte a les capacitats d'altres entitats, amb independència de la naturalesa jurídica dels vincles que tinguin amb elles, per tal d’acreditar la seva solvència econòmica i financera i tècnica i professional, sempre que aquestes entitats no estiguin incurses en prohibició de contractar i que les empreses licitadores demostrin que durant tota la durada de l’execució del contracte disposaran efectivament dels recursos necessaris mitjançant la presentació a tal efecte del compromís per escrit de les entitats esmentades.
No obstant això, respecte als criteris relatius als títols d'estudis i professionals i a l'experiència professional, les empreses només poden recórrer a les capacitats d'altres entitats si aquestes presten els serveis per als quals són necessàries les capacitats esmentades.
En les mateixes condicions, les UTE poden recórrer a les capacitats dels participants en la unió o d'altres entitats.
Si una empresa recorre a les capacitats d'altres entitats respecte als requisits de solvència econòmica i financera, s’haurà d’acreditar que assumeixen la responsabilitat conjunta entre l’empresa i les entitats esmentades en l’execució del contracte amb caràcter solidari.
10.5 Els certificats comunitaris d’empresaris autoritzats per contractar als que fa referència l’article 97 de la LCSP constitueixen una presumpció d’aptitud en relació amb els requisits de selecció qualitativa que figurin en aquests.
10.6 En les UTE, totes les empreses que en formen part han d’acreditar la seva solvència, en els termes indicats en l’apartat G del quadre de característiques. Per tal de determinar la solvència de la unió temporal, s’acumula l’acreditada per cadascuna de les seves integrants.
[bookmark: _heading=h.ewyula2c2qdt]II. DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE
[bookmark: _heading=h.oir0g4klfzv8]11. Presentació de documentació i de proposicions
11.1 Quan la licitació està distribuïda en lots, les empreses poden presentar oferta pels lots en què es divideix l’objecte del contracte, de la forma com s’indica a l’apartat A del quadre de característiques.
11.2 Les empreses licitadores han de presentar la documentació que conformi les seves ofertes en el nombre de sobre/s que s’indica en l’apartat J del quadre de característiques, en el termini màxim que s’assenyala en l’anunci de licitació.
Si la presentació de l’oferta és mitjançant l’eina de Sobre Digital, quan així es faci constar en l’apartat  F del quadre de característiques, accessible a l’adreça web següent:
­   Anuncis de licitació del perfil del contractant de la Universitat Pompeu Fabra, i accedir dins de l’anunci d’aquesta licitació.
Un cop accedeixin a través d’aquest enllaç a l’eina web de sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.
Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en la declaració responsable de l’annex 1 i en el seu DEUC per rebre els avisos de notificacions i comunicacions mitjançant l’e-NOTUM.
Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.
Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.
Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.
Es demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui. Les empreses licitadores poden accedir a l’espai web de preparació i presentació de l’oferta i, mitjançant el botó “anar a enviar paraules clau”, accedir a l’espai des del qual enviar les paraules clau, una vegada finalitzat el termini de presentació d’ofertes, sense necessitat de cap requeriment ni recordatori previ per part de l’òrgan de contractació o de l’eina de licitació electrònica.
Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes.
Les empreses licitadores han d’introduir en tot cas la paraula clau abans de l’obertura del primer sobre xifrat.
En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.
Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa.
En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta
Els licitadors poden trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública: https://contractaciopublica.cat/ca/manuals/usuari
11.3 D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.
Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.
11.4 Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que la Universitat no pugui accedir al contingut d’aquests.
En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.
Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.
11.5 L’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2).
11.6 Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública:
https://contractaciopublica.cat/ca/manuals/usuari
11.7 D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.
11.8 Les persones interessades en el procediment de licitació podran sol·licitar a l’òrgan de contractació informació addicional sobre els plecs i demés documentació complementària, el qual la facilitarà almenys sis dies abans de què finalitzi el termini fixat per a la presentació d’ofertes, sempre que l'hagin demanat almenys 10 dies abans del transcurs del termini de presentació de les proposicions.
Si l’expedient ha estat qualificat d’urgent, el termini de sis dies esmentat serà de quatre dies quan el contracte es trobi subjecte a regulació harmonitzada.
Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’òrgan (Anuncis de licitació del perfil del contractant de la Universitat Pompeu Fabra, i accedir dins de l’anunci d’aquesta licitació)
Les sol·licituds escrites d’aclariments i les seves respostes tenen caràcter vinculant.
11.9 Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques. També comporta l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.
11.10 Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.
11.11 Contingut dels sobres
CONTINGUT DEL SOBRE A (DOCUMENTACIÓ GENERAL)
a) Document europeu únic de contractació (DEUC)
Les empreses licitadores han de presentar el Document europeu únic de contractació (DEUC), que s’indica en l’apartat J del quadre de característiques, mitjançant el qual declaren el següent:
· Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC;
· Que no està incursa en prohibició de contractar;
· Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec;
· Que compleix amb la resta de requisits que s’estableixen en aquest plec i que es poden acreditar mitjançant el DEUC.
A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.
En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.
En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, ha d’indicar aquesta circumstància en el DEUC i s’ha de presentar altre DEUC separat per cadascuna de les empreses a la solvència de les quals recorri.
Només en el cas en que s’indiqui de forma expressa en l’apartat O del quadre de característiques l’empresa licitadora que tingui intenció de subcontractar ha de presentar altre DEUC separat per cadascuna de les empreses que poden ser subcontractistes.
Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya o en el Registre oficial de licitadors i empreses classificades del sector públic, només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents.
L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC o en la declaració responsable de l’annex 1 que s’indica més endavant, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa econòmicament, amb caràcter previ a l’adjudicació.
Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o la declaració responsable de l’annex 1 o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.
b) Declaració de l’annex 1 d’aquest plec
Les empreses licitadores han de presentar l’annex 1 d’aquest plec en el que
· S’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula 20 d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. En defecte d’aquesta declaració de l’annex 1, les dades que s’empraran seran les incloses en l’apartat relatiu a “persona o persones de contacte” de la Part II.A del DEUC.
· Declaració sobre el grup empresarial a què pertanyen les empreses, amb indicació de les empreses que el componen i denominació del grup, o en el seu cas, declaració de no pertànyer a cap grup empresarial.
· Compliment de la quota de reserva de llocs de treball i de l’obligació de disposar d’un pla d’igualtat, quan les empreses estiguin obligades d’acord amb la normativa vigent.
· Declaració de submissió als jutjats i tribunals espanyols, de les empreses estrangeres per a totes les incidències que puguin sorgir del contracte, amb renúncia expressa al seu fur propi.
· Declaració de l’empresa de comprometre’s a adscriure a l’execució del contracte determinats mitjans materials i/o personals, quan així es requereixi.
· Qualsevol altra documentació que s’exigeixi en l’annex 1 d’aquest plec o en l’apartat J del quadre de característiques.
c) Garantia provisional
Resguard acreditatiu de la constitució de la garantia provisional quan s’estableixi en l’apartat K del quadre de característiques i per l’import que es determini.
La garantia provisional es pot constituir:
· En efectiu o en valors de deute públic, amb subjecció en cada cas, a les condicions reglamentàriament establertes, i d’acord amb els requisits disposats en l’article 55 del RGLCAP i als models que figuren en els annexos III i IV de la mateixa norma.
L’efectiu s’ha de dipositar a la Caixa General de Dipòsits de la Tresoreria General de la Generalitat de Catalunya o a les caixes de dipòsits de les tresoreries territorials. Els certificats d’immobilització dels valors anotats s’han de presentar davant l’òrgan de contractació.
· Mitjançant aval presentat davant l’òrgan de contractació, en la forma i condicions reglamentàries, i  sense dipositar-lo a la Caixa General de Dipòsits,  prestat per qualsevol banc, caixa d’estalvis, cooperatives de crèdit, establiment financer de crèdit o societats de garantia recíproca autoritzats per operar a Espanya, amb estricte compliment del que disposen els articles 56 i 58 i l’annex V del RGLCAP.
· Per contracte d’assegurança de caució celebrat d’acord amb els requisits dels articles 57, 58 i annex VI del RGLCAP, i subscrit amb una entitat asseguradora autoritzada per operar en el ram de caució. El certificat del contracte s’ha de lliurar a l’òrgan de contractació.
En el cas d’unions temporals d’empreses, les garanties provisionals es poden constituir per una o vàries de les empreses participants, sempre que en conjunt s’arribi a la quantia requerida i cobreixi solidàriament a totes les empreses integrants de la unió temporal.
La garantia provisional s’extingeix automàticament i s’ha de retornar a les empreses licitadores immediatament després de la perfecció del contracte. En tot cas, la garantia provisional s’ha de tornar a l’empresa licitadora seleccionada com a adjudicatària quan hagi constituït la garantia definitiva, si bé aquesta pot aplicar l’import de la garantia provisional a la definitiva o procedir a constituir una garantia definitiva ex novo.
En el cas de divisió en lots, la garantia provisional s’ha de fixar tenint en compte exclusivament l’import dels lots per als quals el licitador presentarà oferta i no en funció de l’import del pressupost total del contracte.
CONTINGUT DEL SOBRE B I, SI ESCAU, DEL SOBRE C
a) Si s’ha establert el preu o un criteri basat en la rendibilitat, com el cost del cicle de vida, com a únic criteri d’adjudicació, les empreses licitadores han d’incloure en el sobre B la seva proposició econòmica.
Si s’han establert diversos criteris d’adjudicació que responen tots ells a una mateixa tipologia de valoració, és a dir, tots sotmesos a judici de valor o tots quantificables de forma automàtica, les empreses licitadores han d’incloure en el sobre B tota la documentació que conforma la seva oferta.
Si s’han establert tant criteris d’adjudicació avaluables en funció d’un judici de valor, com criteris quantificables de forma automàtica, les empreses licitadores han d’incloure en el sobre B tota la documentació relacionada amb els criteris d’adjudicació sotmesos a judici de valor i en el sobre C la documentació relativa als criteris quantificables de forma automàtica.
En aquest cas, la inclusió en el Sobre B de l’oferta econòmica, així com de qualsevol informació de l’oferta de caràcter rellevant avaluable de forma automàtica i que, per tant, s’ha d’incloure en el sobre C, comportarà l’exclusió de l’empresa licitadora, quan es vulneri el secret de les ofertes o el deure de no tenir coneixement del contingut de la documentació relativa als criteris de valoració objectiva abans de la relativa als criteris de valoració subjectiva.
b) La proposició econòmica s’ha de formular, si escau, conforme al model que s’adjunta com a annex a aquest plec i com a plantilla en l’eina de Sobre Digital, i les proposicions corresponents a altres criteris d’adjudicació, si s’escau, als continguts assenyalats en les plantilles del sobre digital i annexos d’aquest plec corresponents.
No s’acceptaran les proposicions que tinguin omissions, errades o esmenes que no permetin conèixer clarament allò que es considera fonamental per valorar-les.
A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.
Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o les persones signants del DEUC.
c) Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.
Els documents i les dades presentades per les empreses licitadores en el sobre B i, si s’escau, en el sobre C, es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC o en la declaració responsable de l’annex 1.
La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.
En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.
d) Tal com s’ha assenyalat en l’apartat 4 d’aquesta clàusula, les empreses licitadores podran presentar una còpia de seguretat, en suport físic electrònic, dels documents de les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació / de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals– que els aportats en l’oferta mitjançant l’eina de Sobre Digital.
11.12. La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament.
11.13.Les empreses licitadores s’obliguen a tractar conforme la legislació en protecció de dades personals aquelles dades de caràcter personal que puguin haver de gestionar per elaborar les seves ofertes. En particular, els licitadors esdevindran Responsables del tractament de l’ús que realitzin de les dades de caràcter personal de treballadors de la Universitat a les que tinguin accés pel fet d’interessar-se per la licitació, s’obliguen a utilitzar aquestes dades únicament per a les tasques relacionades amb l’elaboració de la seva oferta, a informar-ne als interessats en els termes descrits a l’article 14 del RGPD.
11.14. Els licitadors inclouran a la seva oferta les dades de caràcter personal mínimes per complir amb els requisits de la licitació. La Universitat Pompeu Fabra esdevindrà Responsable del tractament de l’ús que realitzi d’aquestes dades. L’empresa licitadora informarà els interessats d’aquesta comunicació de dades, segons els termes establerts al RGPD. El licitador facilitarà als interessats la següent informació en relació el tractament de dades personals que realitzarà la Universitat conseqüència de la comunicació de dades:
●      Responsable del tractament: Universitat Pompeu Fabra. Pl. de la Mercè, 10-12. 08002-Barcelona. Tel.(+34) 935 422 000. Es pot contactar amb el Delegat de protecció de dades de la UPF mitjançant l’adreça de correu electrònic dpd@upf.edu
●      Finalitat: desenvolupar els expedients de contractació administrativa de la Universitat Pompeu Fabra en els termes definits pel règim jurídic del contracte. Les dades personals es conservaran exclusivament durant els terminis previstos a l’efecte per llei.
●      Legitimació: obligació legal. Compliment dels requisits de la Llei 8/2017, de 8 de novembre, de Contractes del Sector Públic. Derivada de la presentació d’oferta a la licitació oberta per la Universitat Pompeu Fabra.
●      Categories de dades personals que es comuniquen: a concretar pel licitador en funció de la informació que faci arribar a la Universitat.
●      Destinataris: la Universitat Pompeu Fabra i altres destinataris per obligació legal o únicament per a dur a terme les actuacions relacionades amb la finalitat de la comunicació de dades.
●      Drets: existeix el dret a sol·licitar l’accés, rectificació o supressió de les dades, així com l’oposició o sol·licitud de limitació del seu tractament. Aquest dret es pot exercir mitjançant l’enviament d’un correu electrònic a l’adreça gerencia@upf.edu  Si l’interessat considera que els seus drets no han estat atesos correctament pot presentar una reclamació davant del Delegat de protecció de dades dpd@upf.edu amb caràcter previ a reclamar davant de l’Autoritat Catalana de Protecció de Dades. El delegat de protecció de dades comunicarà a l’afectat la seva decisió en un termini màxim de 2 mesos a comptar des de la recepció de la reclamació.
[bookmark: _heading=h.4v58so6305p]12. Mesa de contractació
12.1 D’acord amb la Resolució del Rector d’11 de març de 2019, de modificació de la composició de la Mesa de contractació permanent de la Universitat Pompeu Fabra (DOGC núm. 7852, d’11.04.2019) la mesa de contractació permanent està constituïda per:
President/a: el/la cap de la Unitat de Contractació Administrativa.
Vocals:
· Un/a lletrat/da del Servei d'Assessoria Jurídica, unitat que té encomanat l'assessorament jurídic de la Universitat.
· Un/a tècnic/a del Servei de Pressupostos i Finances, unitat que té encomanades les funcions de control econòmic i pressupostari de la Universitat.
· Un/a representant de la unitat gestora del contracte objecte de licitació.
· Un/a tècnic/a de Contractació de la Unitat de Contractació Administrativa.
El vocal que actuarà com a secretari serà el/la tècnic/a de contractació de la Unitat de Contractació Administrativa.
12.2 La Mesa de contractació, qualificarà la documentació continguda en el Sobre A i, en cas d’observar defectes esmenables, ho comunicarà a les empreses licitadores afectades perquè els esmenin en el termini de tres dies hàbils.
Una vegada esmenats, si s’escau, els defectes en la documentació continguda en el Sobre A, la mesa l’avaluarà i determinarà les empreses admeses a la licitació i les excloses, així com, en el seu cas, les causes de l’exclusió.
Sense perjudici de la comunicació a les persones interessades, es faran públiques aquestes circumstàncies mitjançant el seu perfil de contractant.
Així mateix, d’acord amb l’article 95 de la LCSP la Mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP, disposaran d’un termini de cinc dies naturals sense que puguin presentar-se després de declarades admeses les ofertes.
12.3 Els actes d’exclusió adoptats per la Mesa en relació amb l’obertura del sobre A seran susceptibles d’impugnació en els termes establerts a la clàusula relativa al règim de recursos.
[bookmark: _heading=h.wztzpchez5wj]13. Comitè d’experts
En cas que es designi un comitè d’experts, que efectuarà la valoració dels criteris d’adjudicació que depenen d’un judici de valor, la seva composició s’indicarà al quadre de característiques.
[bookmark: _heading=h.g03j1o4fu9su]14. Determinació de la millor oferta
14.1 Criteris d’adjudicació del contracte
Per a la valoració de les proposicions i la determinació de la millor oferta s’ha d’atendre als criteris d’adjudicació establerts en l’apartat H del quadre de característiques o en un annex d’aquest plec en cas que per la seva extensió sigui més convenient indicar-los separadament.
14.2 Pràctica de la valoració de les ofertes
Si s’ha establert un únic criteri d’adjudicació o diversos criteris d’adjudicació que responguin tots ells a una mateixa tipologia de valoració, és a dir, tots ells sotmesos a judici de valor o tots quantificables de forma automàtica, en el dia, lloc i hora indicats a l’anunci de la licitació tindrà lloc l’acte d’obertura dels sobres B presentats per les empreses admeses.
Si s’han establert criteris d’adjudicació avaluables en funció d’un judici de valor conjuntament amb criteris quantificables de forma automàtica, en el dia, lloc i hora indicats a l’anunci de la licitació tindrà lloc l’acte privat d’obertura dels sobres B presentats per les empreses admeses.
Posteriorment, es celebrarà un nou acte, públic, en el qual es donarà a conèixer la puntuació obtinguda per cadascuna de les empreses respecte dels criteris de valoració que depenguin d’un judici de valor i, a continuació, s’obriran els sobres C presentats per les empreses.
Un cop acabada l’obertura dels sobres, les empreses licitadores presents poden fer constar davant de la Mesa totes les observacions que considerin necessàries, les quals hauran de quedar reflectides en l’acta.
La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.
Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.
L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes.
La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració.
També podrà requerir informes a les organitzacions socials d’usuaris destinataris de la prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions per verificar les consideracions socials i ambientals.
Els actes d’exclusió de les empreses licitadores adoptats en relació amb l’obertura dels sobres B i C, seran susceptibles d’impugnació en els termes establerts en la clàusula relativa al règim de recursos.
14.3 En casos d’empat en les puntuacions obtingudes per les ofertes de les empreses licitadores, tindran preferència en l’adjudicació del contracte els criteris successius següents:
­   Percentatge més alt de treballadors amb discapacitat o en situació d’exclusió social a la plantilla de cada una de les empreses, prioritzant en cas d’igualtat el major nombre de treballadors fixos amb discapacitat o el major nombre de persones treballadores en situació de risc d’exclusió social, per sobre del mínim legal.
­   Sorteig, en cas que l’aplicació dels criteris anteriors no hagi comportat desempat.
Les empreses licitadores han d’aportar la documentació acreditativa dels criteris de desempat en el moment en què es produeixi l’empat.
14.4 Ofertes amb valors anormals o desproporcionats
La determinació de les ofertes que presentin uns valors anormals s’ha de dur a terme en funció dels límits i els paràmetres objectius establerts en l’apartat I del quadre de característiques.
Quan diverses empreses presentin proposicions per a concórrer individualment a l’adjudicació del contracte i pertanyin al mateix grup empresarial, d’acord amb els supòsits de l’article 42.1 del Codi de Comerç, es tindrà en compte únicament, per aplicar el règim d’apreciació descrit, l’oferta més baixa d’entre les del mateix grup, produint l’aplicació dels efectes derivats del procediment establert respecte de les restants ofertes formulades per les empreses del grup.
En el supòsit que una o diverses de les ofertes presentades incorrin en presumpció d’anormalitat, la Mesa de contractació requerirà a l’/les empresa/es licitadora/es que l’/les hagi/n presentat perquè les justifiquin i desglossin raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. Per aquest motiu, la Mesa requerirà a l’/les empresa/es licitadora/es, les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini que fixarà la Mesa de Contractació, que no podrà ser inferior a 5 dies, per presentar la informació i els documents que siguin pertinents a aquests efectes.
Transcorregut aquest termini, si la Mesa de contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment.
Si la Mesa de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.
L’òrgan de contractació rebutjarà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.
[bookmark: _heading=h.8aroh3g3oe2u]15. Classificació de les ofertes i requeriment de documentació previ a l’adjudicació
15.1 Un cop valorades les ofertes, la mesa de contractació les classificarà per ordre decreixent i, posteriorment, remetrà a l’òrgan de contractació la corresponent proposta d’adjudicació.
Per realitzar aquesta classificació, la mesa tindrà en compte els criteris d’adjudicació assenyalats en l’apartat H del quadre de característiques i en l’anunci.
En els procediments de regulació harmonitzada si l’òrgan de contractació té indicis fonamentats de conductes col·lusòries en el procediment de contractació en tramitació, en el sentit que defineix l’article 1 de la Llei 15/2007, de 3 de juliol, de defensa de la competència, els traslladarà, d’ofici o a instància de la mesa de contractació, a l’Autoritat Catalana de la Competència (ACCO), per tal que emeti un informe sobre el caràcter fundat o no d’aquests indicis. La remissió de la documentació a l’ACCO suposa la suspensió immediata de la licitació.
D’acord amb l’article 150 de la LCSP, en cas que l’informe de l’ACCO conclogui que hi ha indicis fundats de conducta col·lusòria l’òrgan de contractació remetrà a les empreses licitadores afectades la documentació necessària perquè en un termini de 10 dies hàbils al·leguin tot el que considerin convenient en defensa dels seus drets i resoldrà de manera motivada el que sigui procedent. En cas que resolgui que hi ha indicis fundats de conductes col·lusòries, exclourà del procediment de contractació a les empreses licitadores responsables d’aquesta conducta, ho notificarà a totes les empreses licitadores i continuarà el procediment de contractació amb les empreses licitadores restants
Aquesta procediment també s’aplicarà quan en l’exercici de les seves funcions la mesa de contractació o, si escau, l’òrgan de contractació apreciï possibles indicis de col·lusió entre empreses que concorrin agrupades en una unió temporal.
La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.
15.2 Un cop acceptada la proposta de la mesa per l’òrgan de contractació, els serveis corresponents requeriran a l’empresa licitadora que hagi presentat la millor oferta per a què, dins del termini de deu dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.
A.1 Empreses no inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que no figurin en una base de dades nacional d’un Estat membre de la Unió Europea
L’empresa licitadora que hagi presentat la millor oferta haurà d’aportar la documentació següent –aquesta documentació, si escau, també s’haurà d’aportar respecte de les empreses a les capacitats de les quals es recorri:
· Documentació corresponent acreditativa de la capacitat d’obrar i de la personalitat jurídica, d’acord amb les previsions de la clàusula 9.
· Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i el document nacional d’identitat o el passaport. L’empresa ho pot acreditar mitjançant la inscripció al registre Representa.
· Documentació acreditativa del compliment dels requisits específics de solvència o del certificat de classificació corresponent.
· En relació amb l’impost sobre activitats econòmiques:
o   Si l’empresa proposada com adjudicatària és subjecte passiu de l’impost sobre activitats econòmiques i està obligada a pagar aquest impost, ha de presentar el document d’alta de l’impost relatiu a l’exercici corrent en l’epígraf corresponent a l’objecte del contracte o el darrer rebut de l’impost, acompanyat d’una declaració responsable de no haver-se donat de baixa en la matrícula de l’impost.
o   Si l’empresa proposada es troba en algun supòsit d’exempció de l’impost, aportarà una declaració responsable que ha d’especificar el supòsit legal d’exempció i el document de declaració en el cens d’obligats tributaris.
· Certificats conforme estan al corrent d’obligacions tributàries i amb la seguretat social
Així mateix, l’empresa licitadora que hagi presentat la millor oferta haurà d’aportar:
· Si s’escau, certificats acreditatius del compliment de les normes de garantia de la qualitat i de gestió mediambiental.
· En cas que l’empresa recorri a les capacitats d’altres entitats, el compromís de disposar dels recursos necessaris al que es refereix l’article 75.2 de la LCSP.
· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
· Document acreditatiu de la constitució de la garantia definitiva, d’acord amb el que s’estableix a la clàusula 16 (excepte en el cas que la garantia es constitueixi mitjançant la retenció sobre el preu).
A.2. Empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que figurin en una base de dades nacional d’un Estat membre de la Unió Europea
L’empresa que hagi presentat la millor oferta ha d’aportar la documentació següent, només si no figura inscrita en aquests registres, o no consta vigent o actualitzada, d’acord amb el previst en la clàusula 11 d’aquest plec:
· En cas que l’empresa recorri a les capacitats d’altres entitats, el compromís de disposar dels recursos necessaris al que es refereix l’article 75.2 de la LCSP.
· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
· Document acreditatiu de la constitució de la garantia definitiva, d’acord amb el que s’estableix a la clàusula 16.
15.3 Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 3 dies hàbils.
En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional que, en el seu cas, s’hagués constituït i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP.
Així mateix, l’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.e de la LCSP.
[bookmark: _heading=h.3o0zh6tpxtj]16. Garantia definitiva
16.1 L’import de la garantia definitiva és el que s’assenyala en l’apartat K del quadre de característiques.
16.2  Les garanties es poden prestar en alguna de les formes següents:
a)   En efectiu o en valors de deute públic amb subjecció, en cada cas, a les condicions establertes reglamentàriament. L’efectiu i els certificats d’immobilització en els valors anotats s’han de dipositar a la Caixa General de Dipòsits de la Tresoreria General de la Generalitat de Catalunya o a les caixes de dipòsits de les tresoreries territorials.
b) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit i societats de garantia recíproca autoritzats per operar a Espanya, que s’han de dipositar en algun dels establiments esmentats en l’apartat a).
c)	Mitjançant contracte d’assegurança de caució amb una entitat asseguradora autoritzada per a operar en la forma i condicions establertes reglamentàriament. El certificat de l’assegurança s’ha de lliurar en els establiments assenyalats en l’apartat a).
d)  Mitjançant retenció de part del preu a sol·licitud motivada de l’empresa proposada com a adjudicatària, prèvia valoració de la mesa de contractació. En aquest cas, la retenció es farà a la primera o a les primeres factures presentades.
16.3 En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida en l’apartat K del quadre de característiques i garanteixi solidàriament a totes les empreses integrants de la unió temporal.
16.4 La garantia definitiva respon dels conceptes definits en l’article 110 de la LCSP.
16.5 En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de la reposició esmentada.
16.6 Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en què es notifiqui a l’empresa l’acord de modificació. A aquests efectes, no es consideraran les variacions de preu que es produeixin com a una conseqüència d’una revisió d’aquest de conformitat amb el que assenyala el capítol relatiu a la revisió de preus en els contractes del sector públic de la LCSP.
16.7 Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze dies des de l’execució.
16.8 En el cas que la garantia no es reposi en els supòsits esmentats en l’apartat anterior, la Universitat pot resoldre el contracte.
[bookmark: _heading=h.d6z0yyhg9gp]17. Decisió de no adjudicar o subscriure el contracte i desistiment
L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització  del contracte.
També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació.
En ambdós supòsits es compensarà a les empreses licitadores per les despeses en què hagin incorregut.
La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.
[bookmark: _heading=h.ued2pau5al0t]18. Adjudicació del contracte
18.1 Un cop presentada la documentació a què fa referència la clàusula 15, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, dins del termini de cinc dies hàbils següents a la recepció de dita documentació.
La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant.
18.2 La resolució d’adjudicació del contracte es notificarà a les empreses licitadores i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.
[bookmark: _heading=h.2q48bywgg62h]19. Formalització i perfecció del contracte
19.1 El contracte es formalitzarà en document administratiu, mitjançant signatura electrònica avançada basada en un certificat qualificat de signatura electrònica.
L’empresa o les empreses adjudicatàries podran sol·licitar que el contracte s’elevi a escriptura pública, essent al seu càrrec les despeses corresponents.
19.2 En el cas que el contracte tingui un valor estimat superior a 100.000 euros, la formalització del contracte s’efectuarà un cop transcorregut el termini mínim de quinze dies hàbils des que es remeti a les empreses licitadores la notificació de l’adjudicació a què es refereix la clàusula anterior.
Els serveis dependents de l’òrgan de contractació requeriran a l’empresa o les empreses adjudicatàries per a què formalitzin el contracte en un termini no superior a cinc dies a comptar del següent a aquell en què hagi rebut el requeriment, una vegada transcorregut el termini previst en el paràgraf anterior sense que s’hagi interposat recurs especial en matèria de contractació que porti aparellada la suspensió de la formalització o que l’òrgan competent per a la resolució del recurs hagi aixecat la suspensió.
19.3 En el cas que el contracte tingui un valor estimat igual o inferior a 100.000 euros, la formalització del contracte s’efectuarà en el termini màxim de quinze dies hàbils següents a aquell en què s’efectuï la notificació de l’adjudicació a les empreses licitadores a què es refereix la clàusula anterior.
19.4 Si el contracte no es formalitza en els terminis indicats en els dos apartats anteriors per causes imputables a l’empresa adjudicatària, se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP.
Si el contracte no es formalitza en el termini indicat per causes imputables a la Universitat, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.
En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula 15, essent aplicables els terminis previstos en els apartats anteriors.
19.5 Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.
19.6 El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.
19.7 El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.
19.8 La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant i, si el contracte és de regulació harmonitzada, a més, en el Diari Oficial de la Unió Europea.
19.9 Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA; i posteriorment, si s’escau, les modificacions, les pròrrogues, les variacions de terminis o de preus, l’import final i l’extinció del contracte.
Les dades contractuals comunicades al registre públic de contractes seran d’accés públic, amb les limitacions que imposen les normatives de transparència, accés a la informació pública i bon govern, sempre que no tinguin caràcter de confidencials. 
[bookmark: _heading=h.9uzble8plmo]III. DISPOSICIONS RELATIVES A L’EXECUCIÓ DEL CONTRACTE
[bookmark: _heading=h.nlan8jl7jz99]20. Condicions especials d’execució
Les condicions especials en relació amb l’execució, d’obligat compliment per part de l’empresa o les empreses contractistes i, si escau, per l’empresa o les empreses subcontractistes, són les que s’estableixen en l’apartat L del quadre de característiques i en les clàusules 29 a 31.
[bookmark: _heading=h.l6g3fpxkrhml]21. Execució i supervisió dels serveis
El contracte s’executarà amb subjecció al que estableixin les seves clàusules i els plecs i conforme amb les instruccions que en la seva interpretació doni a l’empresa o empreses contractistes la persona responsable del contracte a la qual es refereix la clàusula 23 d’aquest plec.
[bookmark: _heading=h.68g7t5iokhuf]22. Compliment de terminis i correcta execució del contracte
22.1 L’empresa contractista està obligada a complir el termini total d’execució del contracte i els terminis parcials fixats, si s’escau, en el quadre de característiques del contracte, en el plec de prescripcions tècniques o en el programa de treball si s’exigeix a la licitació.
22.2 Si l’empresa contractista incorregués en demora respecte del compliment dels terminis total o parcials, per causes que li siguin imputables, la Universitat podrà optar, ateses les circumstàncies del cas, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 de la LCSP.
La Universitat tindrà la mateixa facultat si l’empresa contractista incompleix parcialment, per causes que li siguin imputables, l’execució de les prestacions definides en el contracte.
Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt.
En tot cas, la constitució en demora de l’empresa contractista no requerirà intimació prèvia per part de la Universitat.
22.3 En cas de compliment defectuós de la prestació objecte del contracte o d’incompliment dels compromisos assumits per l’empresa o les empreses contractistes o de les condicions especials d’execució establertes a la clàusula 20 d’aquest plec, es podrà acordar la imposició de les penalitats que s’indiquen a l’apartat Q del quadre de característiques.
22.4 Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar a l’empresa contractista o sobre la garantia que, si s’escau, s’hagués constituït, quan no es puguin deduir dels pagaments esmentats.
En els supòsits d’incompliment parcial o compliment defectuós o de demora en l’execució en què no estigui prevista penalitat o aquesta no cobreix els danys causats a l’Administració, s’exigirà al contractista la indemnització per danys i perjudicis.
22.5 El compliment de la normativa de competència es considera una obligació contractual essencial. L’incompliment per part de l’empresa contractista del dret de la competència en una resolució ferma d’una autoritat de competència pot donar lloc a la resolució del contracte. Així mateix, l’Administració podrà iniciar una reclamació de danys, de conformitat amb el Reial decret llei 9/2017, de 26 de maig
[bookmark: _heading=h.fxbtavwzysyb]23. Persona responsable del contracte
Amb independència de la unitat encarregada del seguiment i l’execució ordinària del contracte, en l’apartat S del quadre de característiques, es designa una persona responsable del contracte que exercirà les funcions següents:
· Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.
· Coordinar els diferents agents implicats en el contracte en el cas que aquesta funció  especifica no correspongués a altres persones.
· Adoptar la proposta sobre la imposició de penalitats.
· Emetre un informe on determini si el retard en l’execució és produït per motius imputables al contractista.
· Informar del nivell de satisfacció de l’execució del contracte. A banda de totes aquelles  altres informacions i informes que el responsable del contracte consideri procedents,  aquest emetrà un informe d’avaluació final de la contractació que farà referència a diferents aspectes de l’execució del contracte, l’adequació del disseny, als objectius  previstos amb la contractació i als resultats finals obtinguts, i també als aspectes  econòmics i pressupostaris i als de caràcter tècnic.
· En els contractes de serveis que impliquin el desenvolupament o manteniment d’aplicacions informàtiques, l’objecte dels quals es defineixi per referència a components de prestació del servei, el responsable del contracte haurà d’adoptar les mesures a què es refereix l’article 308.3 de la LCSP.
Les instruccions donades per la persona responsable del contracte configuren les obligacions d’execució del contracte juntament amb el seu clausulat i els plecs.
[bookmark: _heading=h.2yg85hrqs7cq]24. Resolució d’incidències
Les incidències que puguin sorgir entre la Universitat i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en  l’article 97 del RGLCAP.
Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.
[bookmark: _heading=h.11h9gae7c7fn]25. Resolució de dubtes tècnics interpretatius
Per a la resolució de dubtes tècnics interpretatius que puguin sorgir durant l’execució del contracte la Universitat pot sol·licitar un informe tècnic extern i no vinculant.
[bookmark: _heading=h.k6z6f3wvatcw]IV. DISPOSICIONS RELATIVES ALS DRETS I OBLIGACIONS DE LES PARTS
[bookmark: _heading=h.2gt9czvxuxp5]26. Abonaments a l’empresa contractista
26.1 L’import dels serveis executats s’acreditarà de conformitat amb el plec de prescripcions tècniques, per mitjà dels documents que acreditin la realització total o parcial, si s’escau, del contracte.
26.2 El pagament a l’empresa contractista s’efectuarà contra presentació de factura expedida d’acord amb la normativa vigent sobre factura electrònica, en els terminis i les condicions establertes en l’article 198 de la LCSP.
D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, les factures s’han de signar amb signatura avançada basada en un certificat qualificat, i han d’incloure, necessàriament, el número d’expedient de contractació.
El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.
La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu Sector Públic. Es pot accedir també utilitzant la bústia de lliurament de factures accessible des de la Seu Electrònica de la UPF:
https://seuelectronica.upf.edu/seuelectronica/cataleg/empreses/factura/.
Les dades identificatives dels òrgans administratiu amb competències en matèria de comptabilitat pública i la resta de dades sobre la presentació de factures queden detallats en l’apartat R del quadre de característiques
26.3 En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials
26.4 L’empresa contractista podrà realitzar els treballs amb major celeritat de la necessària per executar els serveis en el termini o terminis contractuals. Tanmateix, no tindrà dret a percebre en cada any, qualsevol que sigui l’import del què s’ha executat o de les certificacions expedides, major quantitat que la consignada a l’anualitat corresponent, afectada pel coeficient d’adjudicació.
26.5 L’empresa contractista podrà transmetre els drets de cobrament en els termes i condicions establerts en l’article 200 de la LCSP.
[bookmark: _heading=h.9ec1h7k8fglm]27. Responsabilitat de l’empresa contractista
L’empresa contractista és responsable de la qualitat tècnica dels treballs que dugui a terme i de les prestacions i serveis realitzats, així com també de les conseqüències que es dedueixin per a la Universitat o per a terceres persones de les omissions, errors, mètodes inadequats o conclusions incorrectes en l’execució del contracte.
L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de la Universitat.
[bookmark: _heading=h.fr2gkseptxf6]28. Altres obligacions de l’empresa contractista
28.1 Tenir l’organització tècnica i econòmica suficient per poder prestar adequadament el servei. Posar a disposició del servei tot el material, els estris, la maquinària i tots els elements necessaris per garantir la correcta execució del servei.
Per aquest motiu ha de prendre totes les mesures necessàries, i a tenir els mitjans adequats per a l’òptima prestació del servei objecte d’aquest contracte, i pel seu control de qualitat, assumint a càrrec seu els mitjans auxiliars de característiques especials que puguin ser necessaris per al desenvolupament de la seva tasca.
28.2 L’empresa contractista està obligada en l’execució del contracte al compliment de les obligacions aplicables en matèria fiscal, mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.
També està obligada a complir les disposicions vigents en matèria d’integració social de persones amb discapacitat i fiscals.
L’incompliment de les obligacions en matèria mediambiental, fiscal, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la l’apartat Q del quadre de característiques d’aquest plec.
28.3 L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable.
28.4 L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.
28.5 Així mateix, s’obliga a substituir el personal adscrit al contracte quan, per causes justificades, la Universitat en sol·liciti la seva substitució. La substitució correspondrà en els casos de considerar que la persona o bé no acredita la capacitat professional suficient, o bé mostra un comportament incorrecte envers el servei o els usuaris o de poc interès o per manca de rendiment d’acord amb el criteri del responsable del contracte. Dita substitució s’haurà de produir en el termini de 5 dies naturals computables a partir del dia següent al de la notificació de la Universitat.
Serà obligació de l’adjudicatari uniformar adequadament, a càrrec seu, el personal adscrit al servei, així com subministrar els equips de protecció individual que siguin necessaris. Així mateix, aquests equips hauran de portar permanentment una etiqueta o placa d’identificació amb el nom de l’empresa, col·locada en lloc visible.
L’adjudicatari haurà de mantenir els espais on es troben situats els equips i aparells i tots els components de la instal·lació en un correcte estat de neteja i higiene.
28.6 L’empresa contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En concret l’empresa contractista ha d’emprar el català en les seves relacions amb la Universitat derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte. 
En particular, l’empresa contractista ha de lliurar tota la documentació tècnica requerida per al compliment de l’objecte del contracte almenys en llengua catalana (tals com la memòria d’activitats, els documents o informes de resultats, o qualsevol altra documentació especificada en el plec de prescripcions tècniques).
28.7 L’empresa contractista, en relació amb les dades personals a les quals tingui accés amb ocasió del contracte, s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE. 
La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a la Universitat contractant responsable del tractament de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte.
En cas que l’execució del contracte impliqui que l’empresa contractista tracti o accedeixi a dades de caràcter personal caldrà signar el document amb l’empresa com a encarregada del tractament, el qual es pot ajustar al model que s’adjunta com a annex de protecció de dades d’aquest plec.
28.8 L’empresa o les empreses contractistes han de complir les regles especials respecte del personal de l’empresa contractista que adscriurà a l’execució del contracte, següents:
a. Correspon exclusivament a l’empresa contractista la selecció del personal que, acreditant els requisits de titulació i experiència exigits en els plecs, formarà part de l’equip de treball adscrit a l’execució del contracte, sense perjudici de la verificació per part de la Universitat del compliment d’aquells requisits.
L’empresa contractista procurarà que existeixi estabilitat en l’equip de treball, i que les variacions en la seva composició siguin puntuals i obeeixin a raons justificades, en ordre a no alterar el bon funcionament del servei, informant en tot moment a la Universitat.
b. En relació amb els treballadors destinats a l’execució d’aquest contracte, l’empresa contractista assumeix l’obligació d’exercir de manera real, efectiva i continua, el poder de direcció inherent a tot empresari. En particular, assumirà la negociació i el pagament dels salaris, la concessió de permisos, llicències i vacacions, les substitucions dels treballadors en els casos de baixa o absència, les obligacions legals en matèria de Seguretat Social, inclòs l’abonament de cotitzacions i el pagament de prestacions, quan procedeixi, les obligacions legals en matèria de prevenció de riscos laborals, l’exercici de la potestat disciplinaria, així com quants drets i obligacions es deriven de la relació contractual entre empleat i ocupador.
c. L’empresa contractista vetllarà especialment perquè els treballadors adscrits a l’execució del contracte desenvolupin la seva activitat sense extralimitar-se en les funcions desempenyorades respecte de l’activitat delimitada en els plecs com a objecte del contracte.
d. L’empresa contractista estarà obligada a executar el contracte en les seves pròpies dependències o instal·lacions, llevat que, excepcionalment, sigui autoritzada a prestar els seus serveis en les dependències administratives. En aquest cas, el personal de l’empresa contractista ocuparà espais de treball diferenciats del que ocupin els empleats públics. Correspon també a l’empresa contractista vetllar pel compliment d’aquesta obligació. En l’expedient haurà de fer-se constar motivadament la necessitat que, per a l’execució del contracte, els serveis es prestin en les dependències administratives.
e. L’empresa contractista haurà de designar, al menys, un coordinador tècnic o responsable integrat en la seva pròpia plantilla, que tindrà entre les seves obligacions les següents:
­ Actuar com a interlocutor de l’empresa contractista davant la Universitat, canalitzant, d’una banda, la comunicació entre aquella i el personal integrant de l’equip de treball adscrit al contracte i, d’una altra banda, de la Universitat, en tot el relatiu a les qüestions derivades de l’execució del contracte.
­ Distribuir el treball entre el personal encarregat de l’execució del contracte, i impartir a aquests treballadors les ordres i instruccions de treball que siguin necessàries en relació amb la prestació del servei contractat.
­ Supervisar el correcte compliment per part del personal integrant de l’equip de treball de les funcions que té encomanades, així com controlar l’assistència d’aquest personal al lloc de treball.
­ Organitzar el règim de vacacions del personal adscrit a l’execució del contracte, havent de coordinar-se adequadament l’empresa contractista com la Universitat contractant, per no alterar el bon funcionament del servei.
­ Informar a la Universitat sobre les variacions, ocasionals o permanents, en la composició de l’equip de treball adscrit a l’execució del contracte.
28.9 Quan ho determini la normativa laboral i el conveni col·lectiu aplicable, l’empresa contractista s’obliga a subrogar-se com a ocupadora en les relacions laborals de les persones treballadores adscrites a l’execució d’aquest contracte, d’acord amb la informació sobre les condicions dels contractes respectius que es facilita com a annex d’aquest plec. En aquest casos, s’advertirà d’aquesta necessitat de subrogació en l’apartat U del Quadre de característiques.
Així mateix, l’empresa contractista està obligada a proporcionar a l’òrgan de contractació la informació relativa a les condicions dels contractes de les persones treballadores que hagin de ser objecte de subrogació. En concret, com a part d’aquesta informació, s’obliga a aportar les llistes del personal objecte de subrogació indicant el conveni col·lectiu aplicable i els detalls de categoria, tipus de contracte, jornada, data d’antiguitat, venciment del contracte, salari brut anual de cada treballador, així com tots els pactes en vigor aplicables als treballadors als quals afecti la subrogació. L’incompliment d’aquesta obligació donarà lloc a la imposició de les penalitats establertes en l’apartat R del Quadre de característiques o, en cas que en aquest apartat no hi hagi previst un règim de penalitats, es retindrà la garantia definitiva fins que es facilitin les dades i, en tot cas, s’imposarà una penalitat de fins al 10% del preu del contracte.
L’empresa contractista assumeix l’obligació de respondre dels salaris impagats als seus treballadors que hagin de ser objecte de subrogació i de les cotitzacions a la Seguretat Social meritades, fins i tot en el supòsit que aquest contracte es resolgui i els treballadors siguin subrogats per una nova empresa contractista. 
28.10 L’empresa contractista s’obliga a prestar el servei amb la continuïtat convinguda i garantir als particulars el dret a utilitzar-lo en les condicions que s’hagin establert i mitjançant l’abonament, si s’escau, de la contraprestació econòmica fixada; de cuidar del bon ordre del servei; d’indemnitzar els danys que es causin a tercers com a conseqüència de les operacions requerides per portar a terme el servei, amb l’excepció dels que es produeixin per causes imputables a la Universitat; i de lliurar, si s’escau, les obres i instal·lacions a què estigui obligat en l’estat de conservació i funcionament adequats i amb .
28.11 En matèria de prevenció de riscos, l’empresa contractista s’obliga a:
-      Complir totes les obligacions que, com a empresa, li són aplicables en matèria de seguretat i salut en el treball, d’acord amb la legislació de prevenció de riscos laborals i la normativa de desplegament aplicable.
-    Ha d’identificar i avaluar els riscos laborals associats a l’activitat objecte del contracte i establir i adoptar les mesures preventives i establir i facilitar els mitjans de protecció necessaris per a la seva correcta execució, així com informar-ne la Universitat, d’acord amb el que estableix la normativa de riscos laborals, en matèria de coordinació d’activitats empresarials.
-      Ha de conèixer les mesures adoptades per la Universitat en matèria de primers auxilis, lluita contra incendis i evacuació dels treballadors i actuar en conseqüència als edificis existents i que hi pugui haver en el futur. En particular, el contractista queda obligat a:
a. Lliurar a la Universitat el document corresponent a l’avaluació genèrica dels riscos dels llocs de treball.
b. Informar la Universitat d’aquelles condicions de treball que el personal de l’empresa adjudicatària pugui percebre com a inadequades per a la seguretat i la salut de les persones en l’exercici de les seves funcions. També ha d’informar de les mesures que consideri idònies per corregir-les, les quals executarà en cada cas de necessitat d’actuació urgent.
c. Notificar al responsable del contracte els accidents de treball o els incidents que puguin afectar el personal que desenvolupi les seves tasques en qualsevol dependència de la Universitat.
-      Tenir en compte en el desenvolupament de la seva activitat diària les normes ambientals de caràcter general i de caràcter local i les que siguin aprovades per la UPF.
-      Facilitar a la Universitat: la relació nominal dels treballadors que intervindran en l’activitat contractada a cada centre de treball de la Universitat, amb indicació de les funcions assignades; informació sobre els riscos específics de l’activitat contractada que puguin afectar els treballadors de la resta d’empreses concurrents al centre de treball i sobre les mesures preventives i de protecció que haurien d’adoptar aquests treballadors; l’avaluació dels riscos derivats de l’activitat contractada i la planificació de l’activitat preventiva; i un certificat d’acreditació de la qualificació dels treballadors que han de participar en l’activitat contractada.
Aquesta documentació s’ha d’actualitzar sempre que variïn els treballadors o les condicions de treball que van ser objecte d’avaluació i, en qualsevol cas, amb caràcter anual. 
-      Als efectes anteriors, i pel cas que l’execució del servei impliqui la presència continuada de personal de la contractista als espais de la Universitat, la contractista lliurarà al responsable del contracte tota la documentació que li pugui requerir en matèria de coordinació d’activitats empresarials i en concret:
o   Declaració de la política de prevenció de riscos laborals i del compromís de la direcció.
o   Pla de prevenció de riscos laborals de l’empresa i planificació de l’activitat preventiva derivada.
o   Memòria de l’activitat preventiva realitzada l’any anterior.
o   Document acreditatiu de la modalitat d’organització de l’activitat preventiva adoptada. En funció del model seleccionat s’ha de lliurar:
●      Còpia de l’acta de constitució del servei de prevenció propi i de la certificació de la formació que han rebut en prevenció de riscos laborals els seus tècnics.
●      Còpia de l’acord de constitució del servei de prevenció mancomunat i de la certificació de la formació que han rebut en prevenció de riscos laborals els seus tècnics.
●      Còpia del concert amb un servei de prevenció aliè acreditat.
●      Còpia de l’acta de designació i de la certificació de la formació rebuda en prevenció de riscos laborals, quan la designació de treballadors sigui la modalitat adoptada.
●      Còpia de la certificació de la formació rebuda en prevenció de riscos laborals, quan sigui l’empresari qui assumeixi l’activitat preventiva.
-      A banda de l’anterior, a més, l’empresa està obligada a lliurar al responsable del contracte tota la documentació que li pugui requerir en matèria de coordinació d’activitats empresarials.
28.11 La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a la Universitat contractant, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte.
28.12 En el cas que l’objecte del contracte comporti realitzar obres o creacions subjectes a la normativa de propietat intel·lectual, el/la contractista cedirà a la Universitat gratuïtament i amb caràcter d’exclusiva, sense límit de temps i per a tot el món, els drets de reproducció, distribució, comunicació pública i transformació, que conformen els drets d’explotació de la propietat intel·lectual de les obres realitzades per a la prestació de l’objecte contractual, en qualsevol forma tangible o intangible i, en especial, en totes les seves modalitats d’explotació, inclosa l’explotació en xarxa d’internet i/o social.
La cessió en exclusiva en els termes que estableix el paràgraf precedent s’efectua també als efectes que la Universitat, com a cessionària en exclusiva dels drets sobre les obres realitzades per la prestació de l’objecte contractual (dibuixos, logotips, textos, eslògans, gràfics, etc.), pugui sol·licitar títols de propietat industrial.
La cessió de drets prevista en aquesta clàusula també s’aplicarà en el cas d’elements creats o produïts (fotografies digitals, etc.) per persones o empreses que hagin estat subcontractades per l’empresa adjudicatària, i, a aquest efecte, l’empresa adjudicatària haurà d’acreditar la cessió esmentada. Aquests drets d’explotació (reproducció, transformació, distribució o comunicació pública) es cediran a la Universitat també en exclusiva, sense límit de temps i per a tot el món en totes les seves modalitats d’explotació, inclosa la xarxa d’internet i/o social.
A més, l’adjudicatària assumeix l’obligació de respondre i indemnitzar contra tota responsabilitat de qualsevol naturalesa (incloses les quantitats reclamades per les societats de gestió col·lectiva de drets de propietat intel·lectual) originada o relacionada amb reclamacions que la Universitat pugui rebre sobre el fet que l’explotació dels treballs, peces, icones, materials i, en general qualsevol obra produïda per a l’objecte d’aquesta contractació, infringeixin drets de propietat intel·lectual i/o industrial de tercers.
Així mateix, la propietat dels materials se cedirà per l’empresa adjudicatària a la Universitat i ningú podrà fer-ne ús sense l’autorització d’aquesta Universitat.
La signatura del corresponent contracte suposarà la formalització de les cessions previstes en aquesta clàusula.
[bookmark: _heading=h.vvaasxslfxcr]29. Clàusules de caràcter social.
29.1. L’empresa adjudicatària està obligada a aplicar en l’execució del contracte mesures destinades a promoure la igualtat d’oportunitats entre dones i homes en el mercat de treball, d’acord amb allò previst a la Llei orgànica 3/2007, de 22 de març, per a la igualtat efectiva de dones i homes.
29.2. L’adjudicatari resta obligat al compliment de la normativa laboral i del conveni col·lectiu aplicable. Seran al seu càrrec les obligacions laborals que determini la legislació vigent en cada moment en matèria de salaris, de Seguretat Social, d’accidents de treball, de mutualisme laboral, de formació, de seguretat i higiene, etc. L’incompliment de qualsevol d’aquestes obligacions laborals facultarà la UPF per resoldre el contracte. Aquesta institució quedarà exonerada de qualsevol responsabilitat en aquesta matèria.
29.3. L’empresa ha de complir l’obligació de contractar, si s’escau, el 2 per cent de treballadors amb discapacitat o adoptar les mesures alternatives legalment previstes.
29.4. L’empresa contractista ha d’adoptar mesures per prevenir, controlar i eradicar l’assetjament sexual, així com l’assetjament per raó de sexe.
En aquest sentit, ha de disposar d’un protocol d’actuació en cas d’assetjament que contempli l’actuació en casos en que l’assetjament es pugui produir en el marc de la prestació de serveis amb persones de terceres empreses o d’aquesta Universitat. Aquest protocol d’actuació s’haurà de lliurar al responsable del contracte dins del primer mes d’execució del contracte i s’haurà de modificar incorporant les esmenes que si escau proposi la Universitat. Igualment, s'haurà de seguir les pautes de coordinació entre protocols que la universitat facilitarà a l'empresa contractista.
29.5. L’empresa contractista i, si s’escau, la subcontractista, ha d’establir mesures que afavoreixin la conciliació de la vida personal i/o familiar de les persones treballadores adscrites a l’execució d’aquest contracte.
29.6. El contractista ha d’organitzar accions de formació professional en el lloc de treball que millorin l’ocupació i l’adaptabilitat de les persones, així com les seves capacitats i la seva qualificació.
29.7. El contractista està obligat a complir les disposicions vigents en matèria d’integració social de persones amb discapacitat i, en concret, al compliment del principi d’igualtat d’oportunitat de les persones amb discapacitat, evitant discriminacions, directes o indirectes, per raó de discapacitat, en la seva activitat.
29.8. Es consideren condició especial d’execució del contracte l’obligació de l’empresa contractista de garantir la seguretat i protecció de la salut en el treball i també les obligacions en matèria social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa. El seu incompliment podrà donar lloc a la imposició de penalitats si així es preveu a l’apartat Q del quadre de característiques.
[bookmark: _heading=h.bf04om4yi7ah]30. Clàusules de caràcter mediambiental.
L’adjudicatari adoptarà les mesures adients pel compliment de la legislació ambiental comunitària, estatal, autonòmica i local vigents que siguin d’aplicació als treballs contractats.
Totes les feines realitzades per part de l’empresa adjudicatària, amb una incidència ambiental, hauran d’anar encaminades a la consecució d’una bona gestió ambiental. Concretament, l’adjudicatari es compromet a reciclar el material destruït.
L’incompliment de les obligacions en matèria mediambiental podrà donar lloc a la imposició de penalitats si així es preveu a l’apartat Q del quadre de característiques.
[bookmark: _heading=h.s1b6gktd4f74]31. Clàusula ètica.
[bookmark: _heading=h.rkzqxcjwzgwm]31.1 Els alts càrrecs, personal directiu, càrrecs de comandament, càrrecs administratius i personal al servei de l’Administració pública i el seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública (aprovat per Acord de Govern d’1 de juliol de 2014 i modificat per Acord de Govern de 9 de maig de 2017), al Codi Ètic de la Universitat aprovat per Acord del Consell de Govern de 8 de juliol de 2020 i al Pla de mesures d’integritat en la gestió de la UPF aprovat per Acord del Consell de Govern de 15 de desembre del 2021 i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals. 
La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública, el Codi Ètic i el Pla de mesures d’integritat en la gestió de la UPF d’acord amb els compromisos ètics i d’integritat que formen part de la relació contractual.
La UPF disposa de la Línia Ètica, que és un canal bidireccional de comunicació electrònica al servei de la comunitat universitària i de la ciutadania en general per comunicar conductes que resultin contràries a dret, als principis o les regles ètiques i de bon govern i administració dutes a terme per la UPF. L’accés a la Línia Ètica és el següent: https://www.upf.edu/web/transparencia/linia-etica. 
31.2.A Els licitadors, contractistes i subcontractistes assumeixen les obligacions següents:
a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
b) No realitzar accions que posin en risc l’interès públic en l’àmbit del contracte o de les prestacions a licitar.
c) Denunciar les situacions irregulars que es puguin presentar en els processos de contractació pública o durant l’execució dels contractes.
d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.
f) Respectar els acords i les normes de confidencialitat.
g) A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
31.2.B Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.
31.3 Totes aquestes obligacions i compromisos tenen la consideració de condicions especials d’execució del contracte.
31.4 Les conseqüències o penalitats per l’incompliment d’aquesta clàusula seran les següents:
- En cas d’incompliment dels apartats a), b), c), f) i g) de l’apartat 31.2.A s’estableix una penalitat mínima de 0,60 euros per cada 1.000,00 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.
- En el cas d’incompliment del que preveu la lletra d) de l’apartat 31.2.A l’òrgan de contractació donarà coneixement dels fets a les autoritats competents en matèria de competència.
- En el cas d’incompliment del que preveu la lletra e) de l’apartat 31.2.A l’òrgan de contractació ho posarà en coneixement de la Comissió Antifrau de la UPF que, si escau, ho derivarà a la Comissió d’Ètica en la Contractació Pública de la Generalitat de Catalunya perquè emeti el pertinent informe o, en el cas que la gravetat dels fets ho requereixi, ho posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.
32. Prerrogatives de la Universitat
Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.
Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.
Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.
L’exercici de les prerrogatives de la Universitat es durà a terme mitjançant el procediment establert en l’article 191 de la LCSP.
[bookmark: _heading=h.mw0obm2y4zxw]33. Modificació del contracte
33.1 El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP.
33.2 Modificacions previstes: La modificació del contracte es durà a terme en el/s supòsit/s, amb les condicions, l’abast i els límits que es detallen en l’apartat N del quadre de característiques i són obligatòries per a l’empresa contractista.
En cap cas la modificació del contracte podrà suposar l’establiment de nous preus unitaris no previstos en el contracte.
33.3 Modificacions no previstes
La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP.
Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.
33.4 Les modificacions del contracte es formalitzaran de conformitat amb el que estableix l’article 153 de la LCSP i la clàusula 19 d’aquest plec.
33.5 L’anunci de modificació del contracte, juntament amb les al·legacions de l’empresa contractista i de tots els informes que, si s’escau, es sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.
33.6 Si el preu del contracte es determina mitjançant preus unitaris (unitats d’execució), no tindrà consideració de modificació contractual, la variació  que durant l’execució correcta de la prestació es produeixi exclusivament en el nombre d’unitats realment executades sobre les previstes en el contracte, les quals es poden recollir en la liquidació, sempre que no representin un increment de la despesa superior al 10 % del preu del contracte.
[bookmark: _heading=h.bapu0f5c871e]34. Suspensió del contracte
El contracte podrà ser suspès per acord de la Universitat o perquè el contractista opti per suspendre el seu compliment, en cas de demora en el pagament del preu superior a 4 mesos, comunicant-ho a la Universitat amb un mes d’antelació.
En tot cas, la Universitat ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP.
L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.
La Universitat ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.
[bookmark: _heading=h.drg5azp91g7h]V. DISPOSICIONS RELATIVES A LA SUCCESSIÓ, CESSIÓ, LA SUBCONTRACTACIÓ I LA REVISIÓ DE PREUS DEL CONTRACTE
[bookmark: _heading=h.klusnidk943i]35. Successió i cessió del contracte
35.1 Successió en la persona del contractista:
En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.
En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte.
L’empresa contractista ha de comunicar a l’òrgan de contractació la circumstància que s’hagi produït.
En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida.
Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.
Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.
35.2 Cessió del contracte:
Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents:
a) L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.
b) L’empresa cedent tingui executat almenys un 20 per 100 de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.
c) L’empresa cessionària tingui capacitat per contractar amb la Universitat, la solvència exigible en funció de la fase d’execució del contracte, i no estigui incursa en una causa de prohibició de contractar.
d) La cessió es formalitzi, entre l’empresa adjudicatària i l’empresa cedent, en escriptura pública.
No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.
L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.
[bookmark: _heading=h.7njx1pepvxjg]36 Subcontractació
36.1 L’empresa contractista pot concertar amb altres empreses la realització parcial de la prestació objecte d’aquest contracte, d’acord amb el que es preveu en l’apartat O del quadre de característiques.
36.2 Només en el cas que s’indiqui expressament en l’apartat O del quadre de característiques, les empreses licitadores han d’indicar en les seves ofertes la part del contracte que tinguin previst subcontractar, assenyalant el seu import i el nom o el perfil professional, definit per referència a les condicions de solvència professional o tècnica,  dels subcontractistes a qui vagin a encomanar la seva realització. En aquest cas, la intenció de subscriure subcontractes s’ha d’indicar en el DEUC i s’ha de  presentar un DEUC separat per cadascuna de les empreses que es té previst subcontractar.
En el cas que les empreses contractistes vulguin subscriure contractes que no s’ajustin a allò indicat en l’oferta, aquests no es podran subscriure fins que transcorrin vint dies des que s’hagi cursat la notificació a l’òrgan de contractació i s’hagin aportat les justificacions a què es refereix el paràgraf següent, llevat que autoritzés expressament amb anterioritat o que es donés una situació justificada d’emergència o que exigís l’adopció de mesures urgents, excepte si la Universitat notifica dins d’aquest termini la seva oposició. 
36.3 L’empresa contractista ha de comunicar per escrit, després de l’adjudicació del contracte i, com a molt tard, quan iniciï la seva execució, a l’òrgan de contractació la intenció de subscriure subcontractes, indicant la part de la prestació que pretén subcontractar i la identitat, les dades de contacte i el representant o representants legals de l’empresa subcontractista, justificant suficientment l’aptitud d’aquesta per executar-la per referència als elements tècnics i humans de què disposa i a la seva experiència, i acreditant que no es troba incursa en prohibició de contractar. 
Si l’empresa subcontractista té la classificació adequada per realitzar la part del contracte objecte de la subcontractació, la comunicació d’aquesta circumstància és suficient per acreditar la seva aptitud.
36.4 L’empresa contractista ha de notificar per escrit a l’òrgan de contractació qualsevol modificació que pateixi aquesta informació durant l’execució del contracte, i tota la informació necessària sobre els nous subcontractes.
36.5 La subscripció de subcontractes està sotmesa al compliment dels requisits i circumstàncies regulades en l’article 215 de la LCSP.
36.6 La infracció de les condicions establertes en aquesta clàusula i en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, té, en funció de la repercussió en l’execució del contracte, les conseqüències següents:
a) L’imposició a l’empresa contractista d’una penalitat de fins a un 50 per 100 de l’import del subcontracte
b) La resolució del contracte, sempre que es compleixin els requisits que estableix el segon paràgraf de la lletra f) de l’apartat 1 de l’article 211 de la LCSP
36.7 Les empreses subcontractistes queden obligades només davant l’empresa  contractista principal qui assumirà, per tant, la total responsabilitat de l’execució del contracte front a la Universitat, de conformitat amb aquest plec i amb els termes del contracte, inclòs el compliment de les obligacions en matèria mediambiental, social o laboral d’aquest plec. El coneixement que la Universitat tingui dels contractes subscrits o l’autorització que atorgui no alteren la responsabilitat exclusiva del contractista principal.
Les empreses subcontractistes no tenen acció directa davant de la Universitat contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.
36.8 En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en alguna de les causes de prohibició de contractar previstes en l’article 71 de la LCSP.
36.9 L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral.
36.10 Els subcontractes tenen en tot cas naturalesa privada.
36.11 El pagament a les empreses subcontractistes i a les empreses subministradores es regeix pel que disposen els articles 216 i 217 de la LCSP.
El responsable del contracte té la facultat de comprovar el compliment estricte de pagament a les empreses subcontractistes i a les empreses subministradores per part de l’empresa contractista. A aquests efectes, l’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que el seu incompliment pot comportar la imposició de les penalitats que es preveuen en l’apartat Q del quadre de característiques, responent la garantia definitiva d’aquestes penalitats.
Aquesta comprovació es farà, en tot cas, en contractes amb un valor estimat superior a 5 milions d’euros i/o quan l’import de subcontractació sigui igual o superior al 30% del preu del contracte.
[bookmark: _heading=h.weffqzff8ldw]37. Revisió de preus
La revisió de preus és aplicable a aquest contracte quan s’indiqui expressament en l’apartat B del quadre de característiques. En aquests casos, la revisió periòdica i predeterminada de preus només serà procedent quan el contracte s’hagi executat, almenys, en un 20% del seu import i hagin transcorregut dos anys des de la seva formalització.
L’import de les revisions que siguin procedents es farà efectiu, d’ofici, mitjançant l’abonament o el descompte corresponent en les certificacions o pagaments parcials.
[bookmark: _heading=h.1vpg0423vzr8]VI. DISPOSICIONS RELATIVES A L’EXTINCIÓ DEL CONTRACTE
[bookmark: _heading=h.8nwuerlr3z7o]38. Recepció i liquidació
La recepció i la liquidació del contracte es realitzarà conforme al que disposen els articles 210 i 311 de la LCSP i l’article 204 del RGLCAP.
La Universitat determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, si s’escau, requerirà la realització de les prestacions contractades i l’esmena dels defectes observats amb ocasió de la seva recepció.
Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si s’escau, a la recuperació del preu satisfet.
[bookmark: _heading=h.6aeiww9s45ej]39. Termini de garantia i devolució o cancel·lació de la garantia definitiva
El termini de garantia és l’assenyalat en l’apartat K del quadre de característiques i començarà a computar a partir de la recepció dels serveis.
Si durant el termini de garantia s’acredita l’existència de vicis o defectes en els treballs efectuats, es reclamarà a l’empresa contractista que els esmeni.
Un cop s’hagin acomplert per l’empresa contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, es procedirà d’ofici a dictar l’acord de devolució o cancel·lació de la garantia definitiva, d’acord amb el que estableix l’article 111 de la LCSP.
[bookmark: _heading=h.iq2joiefz6kh]40. Resolució del contracte
Són causes de resolució del contracte les següents:
· La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista.
· La declaració de concurs o la declaració d’insolvència en qualsevol altre procediment.
· El mutu acord entre la Universitat i el contractista.
· La demora en el compliment dels terminis per part del contractista.
· La demora en el pagament per part de la Universitat per un termini superior a sis mesos.
· L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec.
· L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.
· El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada en el mateix per al seu començament.
· El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació.
· L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte.
· L’incompliment de les obligacions contractuals essencials indicades en l’apartat M del quadre de característiques del contracte.
L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP.
En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP.
[bookmark: _heading=h.qkbv6m6u94xz]VII. RECURSOS, MESURES PROVISIONALS I SUPÒSITS ESPECIALS DE NUL·LITAT CONTRACTUAL
[bookmark: _heading=h.mnxsrmw9hpsr]41 Règim de recursos
A. En el cas de contractes de valor estimat superior a 100.000 euros
41.1 Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació.
Aquest recurs té caràcter potestatiu, és gratuït per als recurrents, es podrà interposar en els llocs que estableix l’article 16.4 de la Llei 39/2015, d’1 d’octubre, del procediment administratiu comú de les administracions públiques, en el registre de l’òrgan de contractació o davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i d’organització del Tribunal Administratiu Central de Recursos Contractuals.
Si l’escrit d’interposició del recurs es presenta en un registre diferent del de l’òrgan de contractació o del Tribunal Català de Contractes del Sector Públic, cal comunicar-ho al Tribunal esmentat de manera immediata i de la forma més ràpida possible.
Contra els actes susceptibles de recurs especial no procedeix la interposició de recursos administratius ordinaris.
41.2 Contra els actes que adopti l’òrgan de contractació en relació amb els efectes, la modificació i l’extinció d’aquest contracte que no siguin susceptibles de recurs especial en matèria de contractació, procedirà la interposició del recurs potestatiu de reposició d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.
41.3 Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.
B. En el cas de contractes de valor estimat inferior o igual a 100.000 euros
41.4 Els actes de preparació i d’adjudicació, i els adoptats en relació amb els efectes, la modificació i l’extinció d’aquest contracte, són susceptibles del recurs potestatiu de reposició, d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.
41.5 Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.
[bookmark: _heading=h.gg8a2ag03c6z]42. Arbitratge
Sens perjudici del que estableix la clàusula anterior, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre la Universitat contractant i la/es empresa/es contractista/es, sempre que es tracti de matèries de lliure disposició conforme a dret, de conformitat amb el que disposa la Llei 60/2003, de 23 de desembre, d’Arbitratge.
[bookmark: _heading=h.xhipmj2zwcn6]43. Mesures cautelars
Abans d’interposar el recurs especial en matèria de contractació les persones legitimades per interposar-lo podran sol·licitar davant l’òrgan competent per a la seva resolució l’adopció de mesures cautelars, de conformitat amb el que estableix l’article 49 de la LCSP i el Reial decret 814/2015, d’11 de setembre, ja esmentat.
[bookmark: _heading=h.vph6mn5j5gec]44. Règim d’invalidesa
Aquest contracte està sotmès al règim d’invalidesa previst en els articles 38 a 43 de la LCSP.
[bookmark: _heading=h.ceqdzpqwurl7]45. Jurisdicció competent
L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, la modificació i l’extinció d’aquest contracte.
El cap de la Unitat de Contractació Administrativa


Santi Lewin-Richter
Barcelona, 28/8/2023
[bookmark: _Toc113900600]
Annex 1 Declaració responsable

El/la Sr./Sra.....................amb residència (a efectes de notificacions) a ..................., al carrer..................... número............, i amb NIF.................., en qualitat de ............. de l’empresa ............................., assabentat/ada de les condicions i els requisits que s’exigeixen per poder ser adjudicatari/ària del “servei de suport de consergeria dels edificis i de les biblioteques de la Universitat Pompeu Fabra, a preus unitaris reservat a centres especials de treball d’iniciativa social i a empreses d’inserció”, amb expedient número UPF-2023-0037; E-300100/06-04-23, declara sota la seva responsabilitat:

· Que l’empresa és un centre especial de treball d’iniciativa social d’acord amb l’article 43 del Reial Decret Legislatiu 1/2013, de 19 de novembre, per la qual s’aprova el text refós de la Llei general de drets de les persones amb discapacitat i de la seva inclusió social o una empresa d’inserció, d’acord amb la disposició final catorzena de la Llei 9/2017 de contractes del sector públic.
· Que l’empresa, conforma grup empresarial: Si / No
(En cas que l’empresa formi part d’un grup empresarial, segons allò previst en l’article 42 del Codi de Comerç, cal indicar el grup i la resta d’empreses que el conformen). El Grup es denomina “............” i el conformen les entitats següents: (enumerar-les totes).

· Que l’empresa declara que té la capacitat per aplicar, en cas que el contracte comporti el tractament de dades de caràcter personal, les mesures tècniques i organitzatives apropiades per garantir i acreditar que el tractament s’efectua de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals, amb la normativa de desenvolupament i d’acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.”)

· Que l’empresa és un centre especial de treball d’iniciativa social d’acord amb l’article 43 del Reial Decret Legislatiu 1/2013, de 19 de novembre, per la qual s’aprova el text refós de la Llei general de drets de les persones amb discapacitat i de la seva inclusió social i la disposició final catorzena de la Llei 9/2017 de contractes del sector públic.

· Que l’empresa declara que, per al tractament de dades personals relacionades amb la licitació, formalització i execució del contracte: 

[bookmark: Verifica3]|_| Els servidors i els serveis associats proveïts per l’adjudicatari per a la prestació del servei NO ES SUBCONTRACTARAN i s’ubicaran als països següents:

	
	País

	Servidors
	

	Serveis informàtics associats
	


(Es poden afegir més línies per a més països)

|_| Es realitzaran transferències de dades personals al Regne Unit, a entitats dels Estats Units d’Amèrica no adherides a l’acord Privacy Shield o a països que la UE no té determinat que ofereixen un nivell adequat de protecció.[footnoteRef:1] [1:  Seleccionar aquesta opció implica la incorporació al contracte de les Standard Contractual Clauses segons decisió 2010/87 de la Comissió Europea, segons s’indica a l’Annex de tractament de dades de caràcter personal.] 


|_| Els servidors i els serveis associats per l’adjudicatari per a la prestació del servei ES SUBCONTRACTARAN a les empreses indicades a continuació i s’ubicaran als països següents:

	
	País 
	Empresa 

	Servidors
	
	

	Serveis informàtics associats
	
	


(Es poden afegir més línies per a més països o empreses subcontractistes)

	Caldrà aportar una còpia de l’Annex I i del DEUC degudament complimentats per a cada empresa subcontractista encarregada del tractament de dades personals.

|_| Les empreses subcontractades podran realitzar transferències de dades personals al Regne Unit, a entitats dels Estats Units d’Amèrica no adherides a l’acord Privacy Shield o a països que la UE no té determinat que ofereixen un nivell adequat de protecció.[footnoteRef:2] [2:  Veure #1.] 


· Que l’adreça de correu electrònic on rebre els avisos de les posades a disposició de les notificacions i comunicacions electròniques mitjançant el servei e-NOTUM, i la persona autoritzada a accedir a les notificacions electròniques, els avisos, així com, si escau, la contrasenya d’un sol ús per accedir a les notificacions són els següents:

	Cognoms, nom
(obligatori)
	Adreça de correu electrònic (obligatori)
	NIF/NIE/Passaport (obligatori)
	Telèfon mòbil (potestatiu)

	 
	 
	 
	 


(Es poden afegir més línies per a més persones autoritzades)

· (només si és el cas) Que, com a empresa amb més de 50 persones fixes, compleix la condició establerta referent a l’obligació establerta a l’article 42 de la Reial Decret Legislatiu 1/2013, de 29 de novembre, pel que s’aprova el Text Refós de la Llei General de drets de les persones amb discapacitat i de la seva inclusió social, de donar ocupació a persones disminuïdes en percentatge d’un 2% de la respectiva plantilla o que s’ha adoptat alguna de les mesures alternatives establertes, la qual cosa està en condicions d’acreditar mitjançant els llistats de plantilla de personal. 

· (només si és el cas) Que l’empresa disposa d’un pla d’igualtat d’oportunitats entre les dones i els homes, i està en disposició d’aportar-lo si l’òrgan de contractació ho requereix.

· (només si és empresa estrangera el cas) Que l’empresa declara la seva submissió als jutjats i tribunals espanyols de qualsevol ordre, per a totes les incidències que puguin sorgir del contracte, amb renúncia expressa al seu propi fur.

I per què consti, signo aquesta declaració responsable,

(lloc i data)

Signatura del/de la declarant
[bookmark: _heading=h.1fob9te][bookmark: _heading=h.3znysh7]Annex 2 Model d’oferta econòmica i altres criteris valorables automàticament

[bookmark: _heading=h.2et92p0]Annex 3. Clàusules contractuals en matèria de protecció de dades personals
[bookmark: _Toc130556016]Dades bàsiques del tractament de dades personals
	Tractaments a realitzar:
	☒	Recollida	☐	Elaboració	☐	Modificació
	☒	Conservació	☒	Consulta	☐	Altres
	☐	Destrucció	☐	Difusió	..............................

	Tipus de dades personals facilitades: 
	☒	De caràcter	☒ Acadèmiques o	☐	De categoria			identificatiu		professionals		especial
	☐	De característiques	☐	Econòmiques i	☐	Altres				personals		comercials		.........................

	Categories de persones:
	☒	Personal Docent Investigador	☒	Estudiants
	☒	Personal d’Administració i Serveis	☐	Altres			☐	Alumni			.........................

	Categorització de les mesures de seguretat aplicables en base l’ENS[footnoteRef:3] (en el cas que l’entitat adjudicatària utilitzi sistemes TIC propis o els subcontracti) [3:  Esquema Nacional de Seguretat. https://www.boe.es/eli/es/rd/2022/05/03/311 ] 

	Categorització
Dimensió
	Alta
	Mitjana
	Baixa
	Sense valorar

	Disponibilitat
	☐
	☐
	☐
	☒ 

	Autenticitat
	☐
	☐
	☒
	☐ 

	Integritat
	☐
	☐
	☒
	☐ 

	Confidencialitat
	☐
	☐ 
	☒
	☐ 

	Traçabilitat
	☐
	☐
	☐ 
	☒ 




	[bookmark: _Hlk7454568]Mesures tècniques i organitzatives de seguretat específiques:
- Cal que l’entitat adjudicatària defineixi procediments per evitar que una pèrdua o furt de documentació en paper (llistats d’assistència, informes de valoració, etc.) fora les dependències de la Universitat signifiqui una violació de la confidencialitat de les dades personals contingudes en la mateixa. Exemples: traslladar la informació sempre en un portadocuments tancat amb clau.

	Destí de les dades una vegada finalitzada la prestació del contracte:
☒ Retornar a l’entitat responsable del tractament les dades de caràcter personal i, si escau, els suports on constin, una vegada complerta la prestació. La devolució ha de comportar la destrucció de les còpies i l'esborrat total de les dades existents en els equips informàtics utilitzats per l'encarregat. No obstant això, l'entitat encarregada pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.
☐ Retornar a la nova encarregada del tractament que la responsable designi per escrit les dades de caràcter personal i, si escau, els suports on constin, una vegada complerta la prestació. La devolució ha de comportar la destrucció de les còpies i l'esborrat total de les dades existents en els equips informàtics utilitzats per l'actual encarregada. No obstant això, l'actual encarregada pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.
☐ Destruir les dades, una vegada complerta la prestació. Una vegada destruïdes, l'encarregada n’ha de certificar la destrucció per escrit i ha de lliurar el certificat a la responsable del tractament. No obstant això, l'encarregada pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.



[bookmark: _Toc130556017]Objecte i finalitat de l’encàrrec del tractament
En aplicació de la Disposició addicional 25ena de la LCSP mitjançant aquestes clàusules s’habilita la persona física o jurídica adjudicatària d’aquest contracte, en endavant, la contractista o l’encarregada del tractament, per tractar per compte de UNIVERSITAT POMPEU FABRA, en endavant, l’òrgan de contractació o la responsable del tractament, les dades de caràcter personal necessàries per prestar el contracte objecte de licitació.
El tractament de dades personals que implica l’execució d’aquest contracte es sotmetrà a l’RGPD[footnoteRef:4] i a la LOPDGDD[footnoteRef:5], així com a les normes que les desenvolupin o substitueixin. [4:  https://eur-lex.europa.eu/eli/reg/2016/679/oj]  [5:  https://www.boe.es/buscar/act.php?id=BOE-A-2018-16673] 

La concreció de les activitats de tractament a realitzar es detalla a l’apartat ‘A’ de l’apartat de Dades bàsiques del tractament de dades personals.
[bookmark: _Toc130556018]Identificació de la informació afectada
Per executar les prestacions derivades del compliment de l’objecte d’aquest encàrrec, la responsable del tractament, posa a disposició de l’ encarregada del tractament dades personals de les tipologies descrites a l’apartat ‘B’ de l’apartat de Dades bàsiques del tractament de dades personals.

[bookmark: _Hlk511300593]Les de dades personals descrites a l’apartat ‘B’ podran correspondre a persones interessades de les tipologies descrites a l’apartat ‘C’ del mateix apartat de Dades bàsiques.

[bookmark: _Toc130556019]Durada
Aquest encàrrec té la durada del contracte del qual es deriva, incloses les possibles pròrrogues.

[bookmark: _Toc130556020]Obligacions de l’encarregat del tractament
L’encarregada del tractament i tots el seus treballadors i treballadores s’obliguen a:

A)	Utilitzar les dades personals objecte de tractament, o les que reculli per a la seva inclusió, només per a la finalitat objecte d'aquest encàrrec. En cap cas pot utilitzar les dades per a finalitats pròpies. 
B)	Tractar les dades d’acord amb les instruccions documentades de la responsable del tractament.
Si l'encarregada del tractament considera que alguna de les instruccions infringeix l’RGPD o qualsevol altra disposició en matèria de protecció de dades de la Unió o dels estats membres, l'encarregada n’ha d’informar immediatament la responsable.

C)	Incorporar els tractaments que duu a terme en execució d’aquest contracte al seu registre d’activitats del tractament efectuades per compte d’un responsable, amb  el contingut de l’article 30.2 de l’RGPD.[footnoteRef:6] [6:  L’obligació indicada a l’article 30.2 de l’RGPD no s'aplicarà a empreses ni organitzacions que ocupin menys de 250 persones llevat que concorri alguna de les circumstàncies següents:
	a) Si és probable que hi hagi un risc per a drets i llibertats dels subjectes.
	b) Si el tractament no és ocasional.
	c) Si inclou categories especials de dades (art 9 RGPD) o infraccions i condemnes penals.
Si concorre alguna d’aquestes circumstàncies l’encarregat haurà d’incloure al registre els tractaments en què concorrin.] 

D)	No comunicar les dades a terceres persones, tret que tingui l'autorització expressa de la responsable del tractament, en els supòsits legalment admissibles.
L'encarregada pot comunicar les dades a altres encarregats del tractament de la mateixa responsable, d'acord amb les seves instruccions. En aquest cas, la responsable ha d’identificar, prèviament i per escrit, l'entitat a la qual s'han de comunicar les dades, les dades a comunicar i les mesures de seguretat que cal aplicar per procedir a la comunicació.

Si l'encarregada ha de transferir dades personals a un tercer país o a una organització internacional, en virtut del dret de la Unió o dels estats membres que li sigui aplicable, ha d’informar la responsable d'aquesta exigència legal de manera prèvia, tret que aquest dret ho prohibeixi per raons importants d'interès públic.

E)	Tractament de dades personals per part de l’adjudicatari fora de l’Espai Econòmic Europeu (EEE).[footnoteRef:7] [7:  Espai Econòmic Europeu. https://ca.wikipedia.org/wiki/Espai_Econ%C3%B2mic_Europeu ] 

Si la persona o entitat licitadora en el moment d’optar a la licitació té previst realitzar algun tractament de dades personals fora de l’EEE, aquest fet s’ha de comunicar prèviament i per escrit a la responsable, mitjançant el model de declaració responsable de l’annex 1 d’aquest PCAP.

Si una vegada iniciada la prestació del contracte la persona o entitat adjudicatària decideix realitzar algun tractament per si mateixa sense haver-ho declarat prèviament en el moment de la licitació, aquest fet s’haurà de comunicar prèviament i per escrit a la responsable, amb una antelació de 20 dies, mitjançant l’enviament d’una actualització de la declaració responsable de l’annex 1 d’aquest PCAP. 

Si els servidors o serveis associats indicats a la declaració responsable de l’annex 1 d’aquest PCAP estan ubicats fora l’EEE, la responsable del tractament sol·licitarà un informe al seu delegat o delegada de Protecció de Dades (en endavant DPD), que disposarà de 20 dies per a la seva elaboració. L’informe del DPD seguirà els criteris descrits a les Recomanacions 01/2020 del Comitè Europeu de Protecció de Dades[footnoteRef:8] i tindrà en compte aspectes com el nomenament d’un representant en els termes descrits a l’art. 27 de l’RGPD en el cas que l’encarregat no resideixi a l’UE. L’informe del DPD haurà de ser tingut en compte pel responsable del tractament abans d’autoritzar el tractament fora l’EEE. El tractament fora l’EEE només es podrà dur a terme si es disposa d’una autorització expressa i signada de la responsable del tractament. [8:  https://edpb.europa.eu/our-work-tools/our-documents/recommendations/recommendations-012020-measures-supplement-transfer_en ] 


F)	Subcontractació.
Només es podran subencarregar tractaments de dades personals, tret dels serveis auxiliars necessaris per al normal funcionament dels serveis de l'encarregada, si es compleixen els requisits establerts en aquest apartat.

Si l’entitat licitadora en el moment d’optar a la licitació té previst subcontractar algun tractament, aquest fet s’ha de comunicar prèviament i per escrit a la responsable, mitjançant la inclusió de l’empresa subcontractista i els serveis associats en el model de declaració responsable de l’annex 1 d’aquest PCAP.

Si una vegada iniciada la prestació del contracte l’adjudicatària decideix subcontractar algun tractament sense haver-ho declarat prèviament en el moment de la licitació, aquest fet s’haurà de comunicar prèviament i per escrit al responsable, amb una antelació de 20 dies, mitjançant l’enviament d’una actualització del model de declaració responsable de l’annex 1 d’aquest PCAP

En tot moment la declaració responsable de l’annex 1 d’aquest PCAP ha d’indicar els tractaments que es pretén subcontractar i identificar de forma clara i inequívoca l'empresa subcontractista i les seves dades de contacte.

Si els servidors o empreses subcontractistes indicades a la declaració responsable de l’annex 1 d’aquest PCAP estan ubicats dins l’EEE la subcontractació es podrà dur a terme si la responsable del tractament no manifesta la seva oposició en el moment de la valoració de la proposta (si la informació s’ha comunicat en la fase de licitació) o en el termini de 20 dies a partir de la recepció de la nova versió de la declaració responsable de l’annex 1 d’aquest PCAP, si aquesta es rep una vegada signat el contracte.

Si els servidors o empreses subcontractistes indicades a la declaració responsable de l’annex 1 d’aquest PCAP estan ubicats fora l’EEE caldrà incloure addicionalment la proposta de contracte de subencàrrec entre l’adjudicatària i l’empresa subcontractista. El responsable del tractament sol·licitarà un informe al seu DPD, que disposarà de 20 dies per a la seva elaboració. L’informe del DPD seguirà els criteris descrits a les Recomanacions 01/2020 del Comitè Europeu de Protecció de Dades i haurà de ser tingut en compte per la responsable del tractament abans d’autoritzar el subencàrrec. La subcontractació només es podrà dur a terme si l’encarregada principal disposa d’una autorització expressa i signada de la responsable del tractament.

L’entitat subcontractista, que també té la condició d'encarregada del tractament, està obligada igualment a complir les obligacions que aquest document estableix per a l'encarregada del tractament i les instruccions que dicti la responsable. Correspon a l'encarregada inicial regular la nova relació, de manera que la nova subcontractista quedi subjecta a les mateixes condicions (instruccions, obligacions, mesures de seguretat…) i amb els mateixos requisits formals que ella, pel que fa al tractament adequat de les dades personals i a la garantia dels drets de les persones afectades. Si el subcontractista ho incompleix, l'encarregada inicial continua sent plenament responsable davant la responsable pel que fa al compliment de les obligacions. 

G)	Mantenir el deure de secret respecte de les dades de caràcter personal a les quals hagi tingut accés en virtut d’aquest encàrrec, fins i tot després que en finalitzi l’objecte.
H)	Garantir que les persones autoritzades per tractar dades personals es comprometen, de forma expressa i per escrit, a seguir les instruccions de la responsable, a respectar la confidencialitat i a complir les mesures de seguretat corresponents, de les quals cal informar-los convenientment.
I)	Mantenir a disposició de la responsable la documentació que acredita que es compleix l'obligació que estableix l'apartat anterior.
J)	Garantir la formació necessària en matèria de protecció de dades personals de les persones autoritzades per tractar dades personals.
K)	Assistir la responsable del tractament en la resposta als exercicis de drets que les persones interessades puguin presentar en matèria de protecció de dades personals.
Quan les persones interessades exerceixin els drets davant l'encarregada del tractament, aquesta ho ha de comunicar per correu electrònic a l'adreça dpd@upf.edu. La comunicació s’ha de fer de forma immediata i en cap cas més enllà de l’endemà del dia laborable en què s’ha rebut la sol·licitud, juntament, si escau, amb altres informacions que puguin ser rellevants per resoldre la sol·licitud. 

Qualsevol suport a l’atenció als exercicis de drets per part de les persones interessades es realitzarà sense cost.

L)	En el cas que el tractament a realitzar inclogui la recollida de dades personals l'encarregada del tractament ha de facilitar, en el moment de recollir aquestes dades, la informació relativa als tractaments de dades que es duran a terme. La redacció i el format en què es facilitarà la informació s'ha de consensuar amb la responsable del tractament, abans d’iniciar-se la recollida de dades personals.
M)	L'encarregada del tractament ha d’informar la responsable del tractament, sense dilació indeguda i en cap cas més enllà de l’endemà del dia laborable de la seva detecció, i a través de l’adreça de correu electrònic dpd@upf.edu, de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència.
La notificació no és necessària quan sigui improbable que aquesta violació de la seguretat constitueixi un risc per als drets i les llibertats de les persones físiques.

Si se’n disposa, cal facilitar, com a mínim, la informació següent:

1. Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat de persones afectades i les categories i el nombre aproximat de registres de dades personals afectats.
2. Nom i dades de contacte del o la DPD o d'un altre punt de contacte en el qual es pugui obtenir més informació.
3. Descripció de les possibles conseqüències de la violació de la seguretat de les dades personals.
4. Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius. 

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

Qualsevol suport a l’atenció a les violacions de seguretat que puguin haver estat causades per l’encarregat del tractament es realitzarà sense cost.

N)	Donar suport a la responsable del tractament a l’hora de fer les avaluacions d'impacte relatives a la protecció de dades, quan escaigui.
O)	Donar suport a la responsable del tractament a l’hora de fer les consultes prèvies a l'autoritat de control, quan escaigui.
P)	Posar a disposició de la responsable tota la informació necessària per demostrar que compleix les seves obligacions, així com per realitzar les auditories o les inspeccions que efectuïn el responsable o un altre auditor autoritzat per ell. El lliurament per part de l’encarregada de tota la informació necessària per demostrar el compliment de les seves obligacions es realitzarà sense cost.
Q)	Implantar les mesures de seguretat següents tècniques i organitzatives apropiades per garantir un nivell de seguretat apropiat al risc i d’acord amb les lletres ‘D’ i ‘E’ de l’apartat de Dades bàsiques del tractament de dades personals..
En el cas que a la lletra ‘D’ de l’apartat de Dades bàsiques del tractament de dades personals s’hagi categoritzat alguna dimensió com de “categoria baixa”, sense haver-se’n categoritzat cap altra com de categoria superior: 
i.	Realitzar i mantenir documentació acreditativa d’haver realitzat una autoavaluació inicial i autoavaluacions posteriors que verifiquin el compliment dels requeriments previstos en l’ENS, almenys cada dos anys, o
ii.	Realitzar i mantenir documentació acreditativa d’haver realitzat una auditoria amb una empresa certificada que verifiqui el compliment dels requeriments previstos a l’ENS, almenys cada dos anys amb un nivell com a mínim igual a l’indicat a la lletra ‘D’ de l’apartat de Dades bàsiques.

En el cas que la lletra ‘D’ hagi categoritzat alguna dimensió com de “categoria mitjana” o “categoria alta”: realitzar i mantenir documentació acreditativa d’haver realitzat una auditoria amb una empresa certificada que verifiqui el compliment dels requeriments previstos a l’ENS, almenys cada dos anys amb un nivell com a mínim igual a l’indicat a la lletra ‘D’.

[bookmark: _Hlk55379544]Aplicar i mantenir documentació acreditativa d’estar aplicant les mesures de seguretat requerides a la lletra ‘E’ de l’apartat de Dades bàsiques del tractament de dades personals

Les persones o empreses licitadores podran presentar en fase de licitació bé documentació acreditativa del compliment de les mesures de seguretat, bé una declaració responsable d’aportar dita documentació en el moment de resultar adjudicatàries, si es donés el cas.

Donat que cal mantenir l’acreditació del compliment de les mesures de seguretat durant tota la vida del contracte i les seves possibles pròrrogues, la Universitat podrà en qualsevol moment de la prestació del mateix sol·licitar el lliurament de documentació acreditativa del compliment de les mesures de seguretat. En el cas que aquest fet es produeixi, la persona o entitat contractista estarà obligada a facilitar la informació requerida en el termini de dues setmanes. En el cas d’existir dubtes raonables sobre la veracitat de la documentació aportada, la Universitat podrà realitzar per si mateixa o encarregar a entitats especialitzades inspeccions o auditories de les mesures de seguretat aplicades pel contractista. Les despeses associades a aquestes inspeccions o auditories aniran a càrrec del contractista.

R)	En el cas d’haver designat un delegat o delegada de protecció de dades, d’acord amb l’article 34 de la LOPDGDD, comunicar-ne la identitat i les dades de contacte al responsable mitjançant correu electrònic a l’adreça dpd@upf.edu 
S)	Una vegada complerta la prestació, procedir amb les dades d’acord amb l’indicat a la lletra ‘F’ de l’apartat de Dades bàsiques del tractament de dades personals.
[bookmark: _Toc130556021]Tractament de les dades personals de les persones representants de les parts
Les dades personals de les persones físiques representants de les parts signants seran tractades per l’altra part amb la finalitat de permetre el desenvolupament, compliment i control d’aquest contracte, sent la legitimació del tractament l’aplicació de mesures precontractuals o l’execució d’un contracte del qual l’interessat n’és part.
Aquestes dades personals es conservaran durant el temps que el contracte subsisteixi i amb posterioritat a la finalització del mateix, fins la prescripció de les eventuals responsabilitats derivades del contracte.
Les dades personals de les persones representants de les parts no seran comunicades a tercers, excepte en aquells casos en què sigui necessari per al compliment de les obligacions legals de les parts en cada moment. En el cas que així s’hagi acordat per les parts, les dades podran ser també comunicades a entitats proveïdores que precisin accedir a les dades sempre que s’hagin subscrit els corresponents contractes d’encàrrec de tractament que garanteixen la confidencialitat de les dades i el compliment de la legislació aplicable en matèria de protecció de dades.
Les parts declaren la no existència la decisions automatitzades, inclosa l’elaboració de perfils, a partir de les dades personals contingudes en aquest contracte.
[bookmark: _Toc130556022]Condició d’obligació contractual essencial de les obligacions incloses en aquest Annex.
[bookmark: _Hlk24018733][bookmark: _Hlk24382448]Les obligacions incloses en aquest Annex tenen condició d’obligació contractual essencial als efectes del previst a la lletra f) de l’apartat 1 de l’article 211 de la LCSP. El seu incompliment comporta la resolució del contracte i pot esdevenir causa de prohibició de contractar.

Annex 4. Quadre de subrogació de personal

